Bagaimana Menghilangkan Perasaan Dengki

Dengki atau Irihati adalah penyakit hati dan satu sikap yang boleh memecah-belahkan sesiapa saja. Sikap ini tidak lari pada setiap orang atau bangsa. Dikalangan rakan-rakan, rakan sekelas, rakan sekerja, malahan kalangan adik-beradik pun ada sifat ini. Pendek kata, Di mana-mana saja akan ada individu yang menyimpan sifat hasad dengki.

Berikut adalah maksud Hasad Dengki dalam kamus Bahasa Melayu dan dalam Islam:

Definisi :
; 1. dengki, cemburu (disertai niat jahat); 2. kedengkian, kecemburuan (yg disertai niat jahat);
(Kamus Dewan Edisi Keempat)

Hasad berasal dari bahasa Arab yang bererti dengki, yang mana sering digabungkan menjadi hasad dengki dalam bahasa harian kita. Hasad dengki membawa maksud perasaan inginkan agar nikmat, kelebihan, kebolehan atau keistimewaan yang ada pada orang lain terhapus. Tetapi dia akan merasa gembira jika dia termasuk dalam kumpulan yang memperolehi kelebihan serta keistimewaan berkenan.

Di zaman serba moden ini, masyarakat kita sepatutnya sudah berpandangan jauh ke depan. Berusaha majukan diri dan keluarga tanpa membandingkan kejayaan diri dengan orang lain.  Adanya rasa kurang senang dengan kemajuan serta kemewahan hidup yang dikecapi oleh orang lain.

Walaubagaimanapun inilah antara resam dunia, apabila ada orang yang sebangsa dan seagama maju, kaya-raya dan berjaya, terus ada pemikiran negatif. Mereka mentohmah kononnya kemajuan serta kejayaan yang mereka perolehi itu hasil dari pinjaman, rasuah, tipu-daya dan sebagainya.

Situasi ini menandakan ada sesuatu yang tidak kena, atau berkemungkinan hati sudah diselimuti sifat cemburu dan hasad terhadap saudara seagama yang lebih ke hadapan dalam pelbagai bidang.

Hasad dengki adalah sifat mazmumah yang paling kerap melanda diri manusia. Dalam menghuraikan persoalan sifat yang keji ini, Imam al-Ghazali menyenaraikan 3 ciri orang yang berdengki seperti berikut:

3 Ciri Orang Yang Berdengki

Pertama, menginginkan agar kenikmatan atau kelebihan lenyap daripada orang lain dan mengharapkan agar kenikmatan itu berpindah kepadanya.

Kedua, menginginkan agar kelebihan yang dimiliki orang lain itu lenyap meskipun dia sendiri tidak dapat memilikinya disebabkan kekurangan pada dirinya sendiri. Yang penting baginya ialah orang itu jatuh dan hilang kelebihannya.

Ketiga, merasa sakit hati apabila orang lain melebihinya walaupun dia tidak berbuat sesuatu untuk menjatuhkannya.

Bagaimana kita hendak menghilangkan rasa dengki sekiranya muncul dalam hati kita? Penulis sendiri mengakui, rasa iri hati atau dengki atau cemburu pernah menerjah dalam diri. Ada banyak sebenarnya, cuma kita yang tidak mahu mengakuinya atau tidak sedar. Kerana EGO.

Iri/dengki/cemburu pada orang lain yang tidak punya kerja tapi mampu membina rumah sendiri, pasangan lain dapat anak kembar, dapat anak-anak yang pintar serta hormat orang tua, orang lain petah berkata-kata depan audiens tapi kau tidak mampu buat begitu. Sebenarnya banyak rasa dengki dalam diri sendiri yang ingin nyatakan, tapi cukuplah yang di atas tadi tu.

Terkadang bila rasa itu mahu muncul, penulis cuba elakkan dengan membuat benda-benda lain bagi melupakan rasa tersebut dan di sini juga penulis ingin kongsikan
Bagaimana Menghilangkan Perasaan Dengki.

Tips Menghilangkan Perasaan Dengki

 Ucapkan tahniah kepada orang yang didengki itu ketika dia mendapat nikmat.

Contohnya orang tu baru
melangsungkan perkahwinan.
 Kita belum lagi. Tengok pula suami dia kacak dan anak orang kaya. Siapa tak jeles? Heh. Jadi eloklah kita ucapkan
*tahniah*
 dan bersalam dengannya. Mana tahu, ada
keberkatan Allah Taa’la
 nak bagi kepada kita selepas ini untuk berkahwin pula?

 Sanjung dan puji kebaikannya terutama di belakangnya.

Bila kawan kita
naik pangkat
 dan
dinaikkan gaji,
 kita mesti akan terasa. Lagi-lagi bila gaji kita yang berkelulusan tinggi juga ni
cukup-cukup makan
 je. Seeloknya janganlah kita dengki dengan rezeki kawan kita itu. Bila kita bercerita tentangnya, kita seeloknya memuji dia kerana mungkin dia
layak
 menerima anugerah itu kerana usahanya sendiri. Daripada sini, kita patut memperbaiki diri kita. Mungkin hari esok, rezeki kita pula?

 Tutup kelemahan dan kesalahannya

Walaupun dia ada buat salah kepada kita atau orang lain, janganlah kerana perasaan dengki yang menebal, kita
berkata buruk
 pasal dia pula. Memang akan timbul rasa tak puas hati, bila dia dapat apa yang kita takde, lagi-lagi bila dia dapat benda tersebut dengan cara yang
salah atau tidak baik
. Tapi siapa kita untuk menilai dia? Dia hanya manusia yang tak terlepas daripada kesalahan. Jadi apa kata, daripada kita gosip pasal dia kat belakang, kita cuba
nasihatkan
 dia dengan cara yang baik? (Kalau
tak makan saman
 tu, biarlah. Moga
Allah s.w.t.
 bukakan hatinya untuk
kembali ke jalan yang benar
.)

 Ziarahilah dia dengan membawa hadiah

Kawan kita baru dapat
anak
 yang comel. Kita yang dah berapa tahun kahwin, masih belum dikurniakan cahaya mata. Seeloknya kita ziarah dia dan beri dia
hadiah
. Kita
kongsi kegembiraan
 yang dia peroleh itu bersama. Bukan dengan rasa dengki. Tak elok ok.

 Hormati dan sayangi orang-orang di sekelilingnya seperti ibu bapanya, ahli keluarganya dan anak-anaknya.

Kadang-kadang perasaan dengki itu lahir, kerana
kurangnya perasaan kasih sayang
 kita sebagai manusia. Kalau kita benci dan dengki kepada orang itu, kadang-kadang kita patut melihat orang-orang yang berada di sekelilingnya. Mungkin mereka ada
buat baik
 kepada kita. Jadi kita cuba hilangkan perasaan dengki itu sambil
mengenangkan kebaikan
 yang telah dilakukan oleh orang sekelilingnya supaya
perasaan hasad dengki itu tertutup kembali.
 Insya-Allah.

 Bela dia kalau ada orang yang memburuk-burukkannya.

Bila dah dengki, semua di mata ini nampak yang
buruk
 saja. Dia buat air rasa tawar, dia masak rasa masin. Kalau orang lain sibuk mengata buruk, kita sepatutnya cuba baiki hati kita dengan mengelakkan diri daripada
*tambah saham*
 mengata orang itu juga. Kadang-kadang kita perlu
berfikiran positif
 terhadap orang yang kita dengki itu dengan memandang benda-benda baik yang ada dalam dirinya. Daripada situ, insya-Allah kita terhindar daripada perasaan dengki dan terlepas daripada
*dosa*
 mengata orang di belakang.

 Berdoalah kepada Allah s.w.t agar dihilangkan rasa dengki itu.

Selemah-lemah hati, kita haruslah kembali kepada DIA juga. Banyakkan mengucapkan
Astagfirullah (Memohon Ampun padaMU Ya Allah)
supaya terhindar daripada dosa hasad dengki terhadap orang lain. Kita
cermin diri
 kita. Lihat
kelebihan
 yang kita ada. Kita hayati hidup kita, lihat
rezeki
 yang Allah s.w.t. telah kurniakan kepada kita.
Berdoalah, semoga Allah s.w.t. pelihara hati kita daripada perasaan dengki itu.

“Sebahagian besar Ahli Kitab menginginkan agar mereka dapat mengembalikan kamu kepada kekafiran setelah kamu beriman, karena dengki yang (timbul) dari diri mereka sendiri, setelah nyata bagi mereka kebenaran. Maka ma`afkanlah dan biarkanlah mereka, sampai Allah mendatangkan perintah-Nya. Sesungguhnya Allah Maha Kuasa atas segala sesuatu.” (
Surah Al-Baqarah : 109)


Bagaimana Penularan COVID-19 Bakal Berakhir

Hari Ini sudah masuk hari ke-14 Perintah Kawalan Pergerakan (PKP). Lagi 14 hari akan kita semua akan tempuhi PKP ini.Sedar tak  juga kitda sedang hampir kepada Bulan Ramadhan. Semoga wabak ini akan cepat reda.

Banyak negara di seluruh dunian a sudah menggalakkan rakyatnya untuk duduk diam di rumah dan mengamalkan penjarakkan sosial untuk mengelakkan diri dijangkiti COVID-19. Penjarakkan sosial ini penting untuk memutuskan rangkaian jangkitan COVID-19, kaedah yang dipanggil “flatten the curve”.

Ketika artikel ini ditulis, sudah lebih 600 ribu jangkitan COVID-19 dilaporkan di seluruh dunia. Tiada siapa boleh memberikan kepastian bilakah pandemik ini akan benar-benar berakhir. Namun, berikut merupakan
beberapa potensi atau teori bagaimana pandemik COVID-19 bakal berakhir berdasarkan teori daripada beberapa orang pakar.

Isi Kandungan

1. Pembendungan secara geografi

Senario pertama untuk apa-apa wabak boleh berakhir adalah pembendungan, yakni jika jumlah kes adalah terhad kepada asal usul lokasi asal wabak. Apabila manusia tidak keluar dan masuk daripada satu kawasan wabak, maka jangkitan ke lebih ramai orang di kawasan lain akan dapat diminimumkan.

Sebelum wabak COVID-19 secara rasmi diisytiharkan sebagai pandemik, terdapat pendapat mengatakan penyakit ini kemungkinan akan dapat dibendung secara geografi. Walau bagaimanapun, kemungkinan tersebut mulai pudar apabila muncul laporan bahawa masyarakat di Eropah dan Amerika Utara telah dijangkiti pada bulan Februari.

Teori pertama ini mungkin sukar memandangkan masyarakat masa kini mempunyai keperluan untuk membuat penerbangan ke seluruh dunia untuk tujuan kerja. Dalam keadaan sekarang, ianya mungkin sudah terlambat.

2. Virus menjadi semakin kurang berbahaya secara semulajadi

Terdapat potensi bahawa bilangan kes boleh berkurang secara semulajadi yang mungkin disebabkan oleh beberapa perkara. Virus koronavirus dan selsema lain sering menyusur apabila cuaca semakin panas.

Virus COVID-19, yang dipanggil SARS-CoV-2, mungkin tidak dapat bertahan dengan baik dalam keadaan yang lebih lembap walaupun ianya masih belum dapat disahkan. Kes-kes juga boleh merosot kerana virus itu kehabisan orang yang mudah dijangkiti. Hal ini berkemungkinan berlaku dengan lebih pantas dalam populasi yang lebih kecil tetapi boleh mengambil berbulan lamanya dalam populasi yang lebih besar.

Walau bagaimanapun, mungkin terdapat lonjakan besar peningkatan kes sebelum ia secara semula jadi berkurangan dan ini adalah di bawah andaian bahawa tidak ada apa-apa yang dilakukan sebagai tindak balas yang menjejaskan unjuran penularan wabak ini,

Dalam sejarah, keadaan sebegini pernah berlaku ketika wabak Selsema Sepanyol (Spanish Flu) yang menjangkiti lebih 500 juta manusia pada akhir tahun 1918. Terdapat teori yang mengatakan bahawa virus pada 1918 ini bermutasi sangat cepat daripada boleh membunuh kepada kurang merbahaya.

Ini adalah kejadian biasa yang terjadi pada virus influenza – terdapat kecenderungan untuk virus patogenik menjadi kurang merbahaya selepas jangka masa tertentu. Mungkinkah perkara sama terjadi pada virus SARS-CoV-2? Bagaimana pula jika ia bermutasi kepada lebih merbahaya?

3. Pandemik menjadi endemik

Kemungkinan lain ialah SARS-CoV-2, virus yang menyebabkan COVID-19, menjadi endemik kepada manusia. Ini bermakna bahawa ia adalah penyakit yang biasa pada manusia pada masa hadapan.

Menurut ahli epidologi dari Columbia University’s Mailman School of Public Healt, Stephen Morse, “Satu senario ialah kita melalui pandemik. Kemudian, bergantung apa yang dilakukan oleh virus itu, ia mungkin akan bermutasi sebagai masalah penyakit pernafasan biasa yang boleh datang kembali pada musim-musim tertentu.

COVID-19 mungkin menjadi kes di mana ia “boleh menjadi patogen bermusim yang menyebabkan pneumonia”. Satu-satunya patogen lain yang boleh dibandingkan dengan  teori ini adalah influenza bermusim. Ia boleh kembali tahun demi tahun, melainkan jika kita berjaya membangunkan vaksin untuknya.

4. Kewujudan vaksin

Mencipta vaksin adalah perkara yang sukar dan memerlukan masa yang lama – sekurang-kurangnya satu tahun, tetapi berpotensi lebih lama. Ia memerlukan banyak sumber dan mungkin tidak berguna untuk menangani pandemik semasa bergantung kepada berapa lama ia tular.

Vaksin juga tidak menyediakan seseorang dengan 100 peratus imuniti. Sebagai contoh, dua dos vaksin polio adalah 90 peratus berkesan terhadap polio, dan tiga dos adalah 99 hingga 100 peratus berkesan.

Seberapa berkesan vaksin itu bergantung kepada jenis vaksin tertentu yang dikembangkan dan vaksin yang paling berkesan mungkin bukan vaksin pertama yang dibangunkan. Kini, beberapa syarikat sedang mengusahakan pembangunan vaksin untuk SARS-CoV-2.

Satu lagi perkara yang perlu diketahui mengenai vaksin adalah bahawa ia hanya akan membantu mencegah penyakit sebelum seseorang itu dijangkiti. Tujuan utama untuk penciptaan vaksin adalah untuk mencegah wabak pada masa depan. Marc Lipsich, ahli epidomologi dari Harvard University menganggarkan bahawa 40 hingga 70 peratus orang di seluruh dunia mungkin dijangkiti oleh SARS-CoV-2 dalam tahun yang akan datang,

Walau bagaimanapun, jika kita berjaya memperlahankan penyebaran penyakit ini, kita boleh menggunakan vaksin untuk mencegah koronavirus daripada menjangkiti lebih ramai manusia. Apabila ini berlaku, lama kelamaan jangkitan penularan aan terhenti seterusnya membolehkan penyakit ini pupus.

5. Gabungan ubat-ubatan dan cara rawatan lain

Pada masa kini, para pesakit yang disahkan COVID-19 akan dirawat berdasarkan simptom yang dialami mereka. Memandangkan belum ada ubatan yang dicipta untuk merawat COVID-19, maka gabungan ubat-ubatan sedia ada akan digunakan. Semuanya bergantung pada gejala yang ditunjukkan oleh pesakit.

Pada masa kini, doktor mungkin akan menggunakan salah satu atau gabungan ubat-ubatan berikut:

Hydroxychloroquine dan chloroquine –  Ubat untuk rawatan malaria

Favipiravir atau Avigan – Ubat antiviral dari Jepun

Remdesevir – Dibangunkan untuk virus Ebola

Kaletra – Ubat untuk rawatan HIV

Tocilizumab – Merawat tindak balas keradangan pernafasan

Ubat-ubatan ini mungkin membantu dalam merawat pesakit, tetapi tidak ada jaminan ianya akan berkesan. Sekiranya ubatan ini membantu, maka ianya boleh menurunkan keparahan penyakit pada orang yang dijangkiti, dan seterusnya mengurangkan beban terhadap sistem kesihatan.

Sesetengah ubat boleh menghalang seseorang yang terdedah daripada sakit dengan menghentikan virus daripada dapat menyalin (repicate) di dalam badan. Secara keseluruhan, jika sistem kesihatan tidak terbeban oleh banyaknya orang yang perlu dimasukkan ke dalam ICU, mungkin terdapat kadar kematian yang lebih rendah kerana doktor boleh memberikan lebih fokus pada satu-satu pesakit.

Adalah penting untuk diperhatikan bahawa mempunyai rawatan yang berkesan mungkin tidak menjejaskan jumlah kes atau kadar kes baru. Cara terbaik untuk mencegah kes-kes baru adalah menurunkan kadar jangkitan dari orang ke orang iaitu melalui penjarakkan sosial.


Permohonan BAGUS Scholarship 2023

BAGUS Scholarship 2023
kini dibuka kepada pelajar-pelajar yang berkelayakan untuk melanjutkan pengajian tinggi ke peringkat Ijazah Sarjana Muda di universiti tempatan.

Bank Pembangunan Malaysia Berhad (BPMB) ditubuhkan pada 28 November 1973 sebagai institusi kewangan pembangunan untuk membantu pengusaha kecil dan sederhana.

Peranan Bank merangkumi penyediaan pelbagai kemudahan pembiayaan, latihan, dan khidmat nasihat, khususnya kepada pengusaha Bumiputera. Hari ini, BPMB memberikan pembiayaan jangka sederhana hingga jangka panjang kepada sektor ekonomi strategik.

Dimiliki oleh Menteri Kewangan Diperbadankan, BPMB telah dianugerahkan penarafan peringkat tertinggi, ‘AAA’ oleh RAM Rating Services Berhad (“RAM”) dan Malaysia Rating Corporation Berhad (“MARC”). Ia dikawal selia dan dipantau oleh Bank Negara Malaysia di bawah Akta Institusi Kewangan Pembangunan 2002.

Dengan nilai Aset Kumpulan sebanyak RM27 bilion (pada 31 Disember 2022), Kumpulan BPMB berada pada kedudukan yang sangat baik untuk memenuhi keperluan pembiayaan dan pembangunan perniagaan di Malaysia.

Isi Kandungan

BAGUS Scholarship 2023

Bank Pembangunan Malaysia yang dimiliki sepenuhnya oleh Kerajaan Malaysia melalui Kementerian Kewangan Inc. komited untuk memupuk bakat muda Malaysia yang akan menyumbang kepada agenda pembangunan negara, melalui program BPMB Award of Group Undergraduate Scholarship (BAGUS).

Program ini terbuka kepada pelajar cemerlang Malaysia untuk melanjutkan pengajian ke peringkat Ijazah Sarjana Muda dalam disiplin berkaitan perbankan di universiti terkemuka di Malaysia dan luar negara.

Penerima biasiswa BAGUS Scholarship 2023 akan mempunyai akses kepada pengalaman pembelajaran terbaik di universiti terkemuka untuk melanjutkan pengajian mereka dalam bidang berikut

Perniagaan (Perakaunan, Perniagaan & Kewangan, Pentadbiran Perniagaan, Pengurusan Sumber Manusia, Ekonomi)

Kejuruteraan dan Teknologi (Kejuruteraan, Sistem Maklumat, Teknologi Maklumat dan Komunikasi (ICT), Sains Komputer, Penganalisis Data)

Kajian Berkaitan Perbankan Lain (Sains Aktuari, Matematik, Statistik, Undang-undang, berkaitan Syariah, Sains Politik, Falsafah, Psikologi, dll)

Biasiswa ini termasuk yuran pengajian, sara hidup, dan elaun biasiswa yang berkaitan.

Selepas berjaya menamatkan program sarjana muda, pelajar akan ditawarkan peluang pekerjaan di Kumpulan BPMB dan akan terikat untuk berkhidmat dengan Bank selama maksimum enam (6) tahun.

Senarai universiti tempatan adalah seperti berikut

Universiti Malaya (UM).

Universiti Putra Malaysia (UPM).

Universiti Sains Malaysia (USM).

International Islamic University Malaysia (IIUM).

Syarat Kelayakan Permohonan BAGUS Scholarship 2023

Program BAGUS Scholarship 2023 ini terbuka kepada pelajar cemerlang Malaysia yang layak yang telah mendapat penempatan di universiti tempatan dan luar negara terpilih dalam pelbagai disiplin dan memenuhi kriteria umum minimum berikut:

Warganegara Malaysia.

Berumur sekurang-kurangnya 17 tahun dan tidak melebihi 23 tahun.

Minimum 7A dalam Sijil Pelajaran Malaysia (SPM) atau setaraf.

Mempunyai kemahiran interpersonal dan komunikasi yang baik.

Keupayaan untuk menunjukkan kualiti dan potensi kepimpinan.

Melibatkan diri secara aktif dalam aktiviti kokurikulum dan sukan.

Pemohon mestilah bukan penerima biasiswa atau anugerah lain daripada organisasi / asas lain.

Permohonan daripada pelajar prasiswazah tahun 1 juga akan dipertimbangkan.

Tamat program Prauniversiti / Asasi / Matrikulasi / Diploma dan mencapai keputusan peperiksaan yang cemerlang dalam mana-mana yang berikut:

STPM / A-Level: Minimum 3A

Diploma / Matrikulasi: Purata Nilai Gred Kumulatif Minimum (CGPA) 3.50

Matrikulasi Australia: ATAR minimum 80%

Program Yayasan Amerika: Skor SAT minimum 1,200

Cara Membuat Permohonan BAGUS Scholarship 2023

Pemohon boleh mengemukakan permohonan menggunakan keputusan ramalan dari Mei 2023 dan seterusnya. Keputusan rasmi mesti dikeluarkan sebaik sahaja tersedia. Pemilihan akan berdasarkan keputusan sebenar sahaja.

Sila klik pautan di bawah untuk dapatkan borang permohonan

>>>Borang Permohonan BAGUS Scholarship 2023<<<

Lengkapkan semua yang diperlukan pada borang permohonan dan hantarkan permohonan anda ke
[email protected]
 atau ke alamat di bawah:

BPMB Award of Group Undergraduate Scholarship (BAGUS)

Level 20, Menara Bank Pembangunan, Bandar Wawasan

1016, Jalan Sultan Ismail, 50250 Kuala Lumpur.

Tel: 03-2611 3888

Fax: 03-2698 43195

Hanya calon yang disenarai pendek akan dimaklumkan untuk penilaian dan temu duga.

Maklumat Lanjut

Untuk sebarang maklumat lanjut berkaitan
BAGUS Scholarship 2023
 ini, anda boleh layari laman web rasmi
BPMB Award of Group Undergraduate Scholarship (BAGUS)
.

Semoga anda berjaya dan terpilih untuk mendapatkan tawaran penajaan program BAGUS Scholarship 2023 ini!

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


Bahan Bukti dalam PDP, Kepimpinan PBPPP

Bahan Bukti dalam PDP, Kepimpinan PBPPP
 yang merupakan bahagian keempat di dalam penghasilan fail PBPPP ini bertujuan untuk memberi rujukan serta idea khusunya buat para guru sekolah.

Penilaian Bersepadu Pegawai Perkhidmatan Pendidikan ialah kaedah penilaian baru yang menggantikan PTK (Penilaian Tahap Kecekapan). Penilaian baru PBPPP lebih memfokus kepada elemen pembangunan kompetensi Pegawai Perkhidmatan Pendidikan berasaskan gred dan jawatan serta mengambil kira keunikan pelbagai skim perkhidmatan. Selain itu ketua perkhidmatan atau ketua jabatan diberi fleksibiliti dalam menentukan kaedah penilaian di dalam jabatan masing-masing berdasarkan garis panduan yang sedang disediakan oleh Jabatan Perkhidmatan Awam (JPA).

Penilaian Bersepadu Pegawai Perkhidmatan Pendidikan (PBPPP) adalah satu kaedah penilaian yang menilai kompetensi dan potensi Pegawai Perkhidmatan Pendidikan (PPP)  berdasarkan Konsep Tugas dan Tempat Bertugas (Job-Based and Work Place). Proses PBPPP adalah mengikut standard prestasi yang ditetapkan selaras dengan Program Transformasi Kerajaan GTP  2.0 dan Pelan Pembangunan Pendidikan Malaysia 2013 – 2025 (PPPM).

Penilaian PBPPP akan mengambilkira pada Penilaian Kompetensi dan Penilaian Keberhasilanyang mana ia adalah berbeza bergantung kepada bidang tugas masing-masing. Namun secara umumnya Penilaian PBPPP ini merujuk Elimen Penilaian Kompetensi dan keberhasilan berikut :

Elimen Penilaian Kompetensi PBPPP

Nilai profesional

Pengurusan aktiviti

Sumbangan

Kemahiran profesional PdP

Elimen Penilaian Keberhasilan PBPPP

Keberhasilan PdP

Keberhasilan kaunseling

Keberhasilan kejurulatihan

Ikuti perkongsian mengenai Bahagian 4 : Bahan Bukti dalam PDP, Kepimpinan PBPPP  seperti di bawah.

Isi Kandungan

Bahagian 4 : Bahan Bukti dalam PDP, Kepimpinan PBPPP

Bahan bukti dalam pdp dan kepimpinan pula meliputi 2 item iaitu sukatan mata pelajaran, rancangan pengajaran dan perancangan strategik. Item kedua ialah contoh hasil kerja.

1- Sukatan Mata Pelajaran, Rancangan Pengajaran dan Perancangan Strategik

Bagi item pertama iaitu sukatan mata pelajaran, cetak rancangan pengajaran tahunan dan dskp kemudian letak di dalam fail. Pastikan rpt dan dskp tersebut terdapat tandatangan dan cop daripada pihak pentadbir.

Rancangan mengajar pula adalah rph yang dihasilkan oleh guru. Pilih mana-mana subjek dan cetak sekurang-kurangnya satu rph bagi setiap bulan bermula januari hingga november. Kalau boleh, pilih rph yang mempunyai cop semakan daripada pentadbir. Pastikan juga disertakan sekali jadual waktu pdp. Jika terdapat semakan pemantauan oleh fasilinus dan cerapan oleh pentadbir, photostat helaian tersebut.

Perancangan strategik ini melibatkan pelan tindakan yang dilaksanakan oleh guru sama ada melalui panitia ataupun sebagai guru penasihat kokurikulum. Sertakan laporan aktiviti yang telah dilaksanakan pada tahun semasa sebagai bahan bukti.

2- Hasil Kerja Murid

Item kedua pula adalah contoh hasil kerja murid. Photostat pelbagai hasil kerja murid yang telah disemak pada pelbagai subjek yang telah diajar oleh kita. Buat divider untuk asingkan hasil kerja mata pelajaran dan tahun. Biasanya, pilih hasil kerja murid yang cantik dan mempunyai semakan daripada guru.

Jika terdapat borang semakan buku murid daripada pihak pentadbir, photostat helaian tersebut dan selitkan di dalam fail.

Penutup

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
Bahan Bukti dalam PDP, Kepimpinan PBPPP
 ini membantu anda.

Anda juga mungkin berminat dengan :

Koleksi Fail Meja Tugasan Guru

Buku Pengurusan PPKI 2021

8 Tips Pelaburan Saham | Peter Lynch


Bahaya Bisphenol A (BPA)

Plastik, secara umumnya tidak memberikan sebarang risiko kepada penggunanya.

Namun, molekul kimia yang membentuk plastik merupakan ancaman utama kepada kesihatan kita.

Molekul kimia yang kecil ini boleh berpindah daripada bekas plastik ke dalam tubuh manusia dalam keadaan tertentu, dan kesan yang minor ini menimbulkan masalah kesihatan yang sangat serius.

Isi Kandungan

Apa itu Bisphenol A (BPA)

Ia adalah sejenis bahan kimia berbahaya yang terdapat dalam kandungan plastik polikarbonat (
polycarbonate
).  Polikarbonat ini adalah sejenis plastik yang jernih dan tahan lasak.  Ia banyak digunakan di dalam pelbagai produk di pasaran ,antaranya botol susu , botol air mineral , dan bekas makanan.

Apabila kita menggunakan produk-produk yang mengandungi bahan kimia BPA ini, ia akan melarut dan meresap ke dalam makanan dan minuman kita tanpa kita sedari dan terus memasuki ke dalam badan . Walaupun dalam kuantiti yang sedikit bahan ini memasuki ke dalam tubuh kita , ia tetap memberi kesan negatif kepada tubuh.

Faktor bagaimana BPA boleh meresap ke dalam makanan dan minuman kita

Kepanasan
 – apabila terdedah kepada api atau matahari

Pendedahan terhadap air yang menggelegak
 juga boleh menyebabkan botol polikarbonat melepaskan Bisphenaol A (BPA) dengan kadar lebih cepat berbanding jika ia terdedah kepada air sejuk atau suam.

Calar dan pendedahan terhadap sesetengah bahan kimia
 (termasuk sabun pencuci)

Cara untuk mengelakkan BPA

Sememangnya sukar untuk mengelak dari menggunakan barangan yang mengandungi BPA, tetapi kita boleh cuba untuk mengurangkannya dengan mengamalkan langkah-langkah berikut :-

1.  Jangan panaskan makanan atau minuman dalam bekas plastik polikarbonat dengan menggunakan ketuhar gelombang mikro atau cuba merebus makanan menggunakan bekas tersebut.

2.
Gunakanlah bekas makanan dari porselin , kaca atau keluli tahan karat terutamanya untuk makanan atau minuman panas.

3.
Kurangkan pengambilan makanan dalam tin , pilih makanan yang segar atau sejuk beku. Jika mahu yang segera, pilih makanan segera di dalam botol kaca.

4.  Jangan membiarkan dan minum air di dalam botol air mineral yang terdedah di dalam kereta yang berada di bawah cahaya matahari terik.

5. Berikan permainan yang selamat untuk anak anda.  Semak kod Plastik di bawah permainan.  Kod 7 adalah polikarbonat.  Elakkan juga kod 3 kerana ia mengandungi toksin.

6.  Gunakan botol susu daripada kaca atau plastik yang bebas BPA.  Pastikan anda menyemak kod yang terdapat di bawah botol tersebut.  Elakkan polikarbonat, sebaik pilih polietilena, polipropilena atau poliamida.

7. Gunakan sabun yang khas untuk mencuci botol susu.

8.  Elakkan dari tercalar atau tergores di bahagian dalam botol susu.  Gunakanlah berus yang lembut dan bersesuaian semasa mencucinya.

Semoga dengan perkongsian ini boleh memudahkan anda untuk menyemak dan mengelakkan dari membeli atau menggunakan produk yang mengandungi BPA.


Bahaya Makan Buah Selepas Makan

Makan buah-buahan semasa perut kosong adalah penyembuhan semulajadi dalam badan terhadap penyakit.

Perkongsian dari FB
Rawat Gastrik Semulajadi
 ini akan membuka mata anda!

Baca ya…

Isi Kandungan

MAKAN BUAH
🍎
🍏
🍊
🍌
🍈
🍑
🍓
🍉
🍇
🍒
🍋
🍐
🍍
🍠
🍆
🍅
🌽

Kita semua berfikir makan buah-buahan bermakna hanya membeli buah-buahan, memotong dan hanya hulur ke dalam mulut kita.

Ia tidak semudah yang anda fikirkan.

Ia adalah penting untuk mengetahui bagaimana dan bila harus makan buah.

Apakah cara yang betul makan buah-buahan?

🌽
🌽
🌽
JANGAN MAKAN BUAH SELEPAS MAKAN
🍌
🍌
🍌

🍒
🍒
🍒
BUAH harus dimakan SEMASA PERUT KOSONG.
🍇
🍇
🍇

Jika anda makan buah-buahan semasa perut kosong, ia akan memainkan peranan utama untuk menyahtoksik sistem anda, membekalkan anda dengan banyak tenaga untuk penurunan berat badan dan aktiviti kehidupan yang lain.

Jangan makan buah selepas makan.  Katakan anda makan dua keping roti dan kemudian sepotong buah-buahan. Kepingan buah-buahan sudah bersedia untuk pergi lurus melalui perut ke dalam usus, tetapi ia dihalang daripada berbuat demikian.
🍅

Sementara itu seluruh pemakanan tadi merosak dan menapai dan bertukar kepada asid.  Ketika buah bersentuhan dengan makanan di dalam perut dan jus hadam, jisim keseluruhan makanan mula merosak…..
🍆

Oleh itu, sila makan buah-buahan anda semasa perut kosong atau sebelum makan. Anda telah mendengar orang mengadu setiap kali saya makan tembikai saya sendawa, apabila saya makan durian perut saya kembung atas, apabila saya makan pisang saya rasa nak ke tandas, dan lain-lain.

Perkara tersebut tidak akan berlaku jika anda makan buah-buahan semasa perut kosong. Buah-buahan bercampur dengan makanan lain yang merosak dan menghasilkan gas dan dengan itu anda akan terasa sebu.
🍊

Keputihan rambut, botak, cetusan saraf dan lingkaran hitam di bawah mata semua ini
TIDAK
 akan berlaku jika anda mengambil buah-buahan ketika perut kosong.
🍠

Tidak benar buah-buahan, seperti oren dan lemon adalah berasid, kerana semua buah-buahan menjadi alkali apabila masuk dalam badan, menurut Dr Herbert Shelton yang membuat kajian mengenai perkara ini.

Jika anda telah menguasai cara yang betul untuk makan buah-buahan, anda mempunyai rahsia kecantikan, umur panjang, kesihatan, tenaga, kebahagiaan dan berat badan normal.

Apabila anda perlu minum jus buah-buahan minumlah jus buah sahaja
BUKAN
 buah dari tin. Jangan sekali minum jus yang telah dipanaskan.

Jangan makan buah-buahan yang dimasak kerana anda tidak mendapat nutrien sama sekali.  Memasak memusnahkan semua vitamin.
🍎

Tetapi makan buah-buahan keseluruhan adalah lebih baik daripada minum jus. Jika anda perlu minum jus, minum perlahan-lahan, kerana anda mesti biarkan ia bercampur dengan air liur anda sebelum menelannya.

Anda boleh berpuasa selama buah 3 hari untuk membersihkan badan anda hanya dengan makan buah-buahan dan minum jus buah-buahan sahaja.  Cuba selama 3 hari dan anda akan terkejut apabila rakan-rakan anda memberitahu anda kelihatan berseri .
🍈

Khasiat Buah-Buahan

KIWI:

Kecil buahnya tetapi besar khasiatnya.  Ini adalah sumber yang baik seperti kalium, magnesium, vitamin E dan serat.  Kandungan vitamin C adalah dua kali ganda daripada oren.
🍏

APPLE:

Sebiji epal sehari menjauhkan doktor dari kita?  Walaupun epal mempunyai kandungan vitamin C yang rendah, ia mempunyai antioksidan flavonoid & yang meningkatkan aktiviti vitamin C dengan itu membantu untuk mengurangkan risiko kanser kolon, serangan jantung & strok.
🍏

STRAWBERRY:

Buah pelindung. Strawberi mempunyai jumlah kuasa antioksidan yang tertinggi di kalangan buah-buahan utama dan melindungi tubuh daripada penyebab kanser, saluran darah tersumbat-radikal bebas.
🍓

OREN:

Perubatan termanis. Mengambil 2-4 oren sehari boleh membantu mencegah selsema, mengurangkan kolesterol, mencegah dan membantu merawat penyakit batu karang dan juga mengurangkan risiko kanser kolon.
🍊

TEMBIKAI:

Penghilang dahaga. Terdiri daripada 92% air. Ia juga kaya dengan dos glutation, yang membantu meningkatkan sistem imun kita. Ia juga merupakan sumber utama lycopene oksidan melawan kanser. Nutrien lain yang terdapat dalam tembikai adalah vitamin C & Kalium.
🍉

JAMBU & BETIK:

Kaya dengan vitamin C.  Vitamin C dan serat cukup tinggi khasiatnya dalam buah jambu dan betik.  Membantu mengelakkan sembelit.  Betik kaya dengan karotena.

Ini adalah baik untuk mata
👀
 anda.
🍏

🍓
🍓
🍓
🍓
🍓
🍓
🍓
🍓
🍓
🍐
🍐
🍐
🍐
🍐
🍐
🍐
🍐
🍐
🍇
🍇
🍇
🍇
🍇
🍇
🍇
🍇
🍇
🍉
🍉
🍉
🍉
🍉
🍉
🍉

Buah-buahan tempatan dan import kaya dengan khasiat dan manfaatnya.  Ia bagus untuk dijadikan amalan untuk meningkatkan tahap kesihatan anda.

🍉
🍉
🍉
BUAH ADALAH MAKANAN PALING PENTING.
🍐
🍐
🍐

sumber :
Rawat Gastrik Semulajadi


BAHAYA Masak Lemang Dalam Tin Minuman

Kita masih dalam bulan syawal. Hari ini baru masuk raya keempat, walaupun suasana raya tahun ini sungguh jauh berbeza namun penulis rasa menu wajib raya tetap korang rajin masak kan. Contohnya lemang, ketupat, rendang dan banyak lagi.

Lemang antara menu kegemaran semua namun untuk memasaknya bukannya mudah. Ianya perlu penjagaan dari segi api terutamanya. Jika apinya lebih, maka hanguslah lemang atau ditengahnya tidak masak.

Disebabkan ‘kerumitan’ itu, pelbagai alternatif orang kita untuk memudahkan lemang ini disediakan. Masak menggunakan bekas tin minuman, cara yang viral baru-baru ini. Akan tetapi cara ini rupanya tidak selamat, menurut Bahagian Keselamatan dan Kualiti Makanan, Kementerian Kesihatan Malaysia (KKM).

Jadi, sesiapa yang berniat untuk mencuba memasak lemang cara mudah tu silalah guna cawan kertas ya.

Jadi dalam keseronokan kita memasak, sentiasa pentingkan KESELAMATAN MAKANAN!

KESELAMATAN MAKANAN ADALAH TANGGUNGJAWAB KITA BERSAMA!

Bahagian Keselamatan dan Kualiti Makanan, Kementerian Kesihatan Malaysia (KKM) memberi amaran bahawa resepi masak lemang dalam tin minuman adalah tak selamat.

Menurut KKM, tin memang digunakan secara meluas sebagai salah satu teknik pembungkusan makanan/minuman yang selamat.

Bagaimanapun ia tidak dibuat untuk digunakan semula sebagai bekas memasak.

Ini kerana bahan makanan yang dimasak boleh bertindak balas dengan bahan kimia dalam tin pada suhu panas, sekaligus meningkatkan kebarangkalian pencemaran kimia pada makanan yang dimasak.

Isi Kandungan

Pencemaran bisphenol A

Difahamkan pencemaran kimia yang dimaksudkan oleh KKM adalah pencemaran
bisphenol A
.

Untuk pengetahuan anda, bahagian dalaman tin minuman sebenarnya telah disembur dengan lapisan
polimer epoxy
 yang mengandungi bisphenol A.

Lapisan epoxy ini bertujuan untuk melindungi aluminium daripada karat apabila kandungan berasid seperti minuman berkarbonat dimasukkan, sekaligus mengubah rasa dan kualiti minuman.

Pada suhu sejuk dan suhu bilik, bisphenol A tidak mendatangkan apa-apa bahaya.

Tetapi apabila didedahkan pada suhu melebihi 158 darjah Celcius, bisphenol A akan cair dan meresap dalam makanan.

Perlu diingat, apabila lemang yang anda masukkan dalam tin itu berpotensi didedahkan kepada suhu melebihi 158 darjah Celcius, terutamanya apabila dimasak dalam permukaan tertutup (tekanan meningkat, suhu pun meningkat menurut
Ideal Gas Law
.

Mana-mana ahli kimia boleh memberitahu anda apabila bisphenol A melepasi takat leburnya dan meresap masuk dalam makanan, ia berpotensi untuk membahayakan kesihatan.

Label bisphenol A sendiri disertakan dengan amaran bahaya iaitu
GHS07
 dan
GHS08
. Kesan-kesanya kepada manusia adalah seperti berikut:

Toksik akut (mulut, kulit dan hidung)

Radang kulit

Radang mata

Keracunan makanan

Kanser

Gara-gara resepi lemang tin yang viral

Sebelum ini resepi lemang tin menjadi tular di media sosial berikutan kesukaran orang ramai untuk mendapatkan lemang buluh selepas penguatkuasaan Perintah Kawalan Pergerakan (PKP).

Sekali pandang, ia nampak macam alternatif yang baik untuk lemang buluh. Rupa lemangnya pun cantik dan cukup masak seperti lemang buluh. Cuma malangnya apabila dimasak dalam tin minuman, ia berpotensi menyebabkan keracunan kimia dalam makanan.

Oleh itu pastikan anda tidak mencuba memasak lemang tin yang sedang berleluasa perkongsiannya di media sosial. Sebarkan maklumat ini kepada keluarga dan rakan-rakan anda.

kredit :
FB KKM
 /
rencah


Bahaya Penapis Air kepada Kesihatan Mulut Anda

Isi Kandungan

Adakah satu keperluan?

Lambakan pelbagai jenama penapis air sama ada dari tempatan atau luar negara berada di pasaran.

Maka, tidak hairanlah semakin banyak kediaman yang memasangnya.  Menjadi persoalan,  adakah ia satu keperluan semua?

Untuk makluman anda, syarikat pengurusan bekalan air di Malaysia seperti Syabas, telah menetapkan standard taraf kualiti air di negara kita berpandukan standard yang telah ditetapkan oleh
World Health Organization
(WHO).

Kandungan klorin dan florida di dalam air di negara ini adalah selamat untuk digunakan sebagai air minuman.   Maka, pemasangan penapis air di dalam kediaman adalah pilihan sendiri, bukan satu keperluan.

Kesan penapis air kepada kesihatan mulut

Kandungan klorin dan florida dan pelbagai mineral lain yang terdapat dalam air paip anda, sebenarnya adalah satu cara yang paling selamat,

jimat
 dan efektif dalam mencegah penyakit karies gigi.

Kajian membuktikan alat penapis air dengan sistem osmosis berbalik akan mengurangkan atau menyingkirkan bahan-bahan tersebut.  Akibatnya, ia akan menjadi salah satu kesan buruk yang secara tidak langsung kepada kesihatan mulut kita.

Pilih penapis air yang bersesuaian

Tiada masalah sekiranya anda ingin menggunakannya dengan alasan untuk menapis  bendasing dan warna yang terdapat dalam air.  Namun terdapat beberapa perkara yang perlu anda pertimbangkan :-

Pastikan ia berdaftar dan diiktiraf oleh SIRIM.

Pastikan ia diselenggara secara berkala contohnya 3 bulan sekali.

Pilihan untuk memasang  penapis air di rumah atau pejabat adalah terletak di tangan anda.  Walaupun ia mungkin akan memberi kesan kepada kesihatan mulut anda tetapi kita juga tidak boleh menafikan keberkesanannya dalam menapis bau, warna dan tekstur air.

Tidak ada masalah juga j
ika anda tidak mahu menggunakannya. Anda masih boleh terus menggunakan cerek untuk memasak air.

“Tepuk Dada, Tanyalah Selera”

Semoga bermanfaat!


BAHAYA TERKENA CAKARAN KUCING

Menurut fb Puclic Health Malaysia, bagi pencinta kucing, ini risiko perlu tahu andai kita terluka dicakar kucing.

Kucing adalah pembawa sejenis bakteria yang dinamakan Bartonella henselae. Kajian menunjukkan 40% kucing pernah dijangkiti dengan bakteria ini.

Apabila kucing menjilat luka atau mencakar anda, air liur kucing yang dicemari dengan bakteria ini boleh masuk ke tubuh anda lalu menyebabkan sejenis penyakit yang dikenali sebagai Cat Scratch Fever.

Dalam tempoh 3 hari -14 hari, luka akan kelihatan merah, bengkak dan panas. Ia mungkin bernanah dan menyakitkan.

Kelenjar di kawasan luka akan membengkak dan anda mungkin ada demam sehingga mengigil, merasa lemah, hilang selera makan dan sakit kepala.

Dalam kes yang lebih serius (jarang berlaku), jangkitan ini boleh mengakibatkan jangkitan organ lain seperti mata, otak dan jantung. Kanak kanak dan golongan yang mempunyai imuniti tubuh yang rendah adalah golongan berisiko tinggi.Di US, setiap tahun 15 ribu individu di jangkiti dengan penyakit ini.

Sekiranya anda mempunyai sebarang luka , elakkan dari di jilat kucing. Jika anda di cakar kucing pastikan luka di basuh segera dengan air sabun.Dapatkan pemeriksaan segera jika luka melarat.

Seseorang itu boleh mendapat penyakit akibat cakaran kucing apabila dia digigit atau dicakar oleh seekor kucing. Penyakit ini terjadi sekiranya kucing yang menggigit atau mencakar itu mempunyai  kuman pada kukunya. (Kucing  boleh mendapat bakteria apabila ia menjilat kukunya  sendiri.)

Penyakit Cakaran Kucing bukanlah  satu penyakit yang teruk kepada orang yang sihat tubuh badannya. Tetapi ia boleh jadi satu masalah kepada mereka yang mempunyai sistem-sistem ketahanan badan yang lemah. Ini termasuk pesakit yang menerima rawatan Kemoterapi untuk kanser, mereka yang mempunyai kencing manis serta mereka yang mempunyai penyakit AIDS. Penyakit cakaran kucing ini juga di panggil demam cakaran kucing.Dengan hanya satu gigitan atau cakaran daripada kucing, kucing boleh memindahkan  bakteria kepada anda melalui air liurnya. Anda juga boleh dijangkiti bakteria pada mata sekiranya anda mencium seekor kucing yang mempunyai bakteria pada bulunya dan kemudian menggosok mata anda. Ramai orang yang mendapat jangkitan ini tidak pasti samaada mereka pernah digigit atau dicakar oleh seekor kucing.

Apakah Gejala-Gejala Penyakit Cakaran Kucing?

Satu gelembung atau lecur akan kelihatan  pada bahagian yang terkena gigitan atau cakaran. Gelembung dan lecur ini  akan mengambil masa selama 3 hingga 10 hari untuk kelihatan selepas digigit atau dicakar oleh seekor kucing dan ianya memerlukan masa yang panjang untuk sembuh.

Satu jangkitan pada Kelenjar Limfa juga boleh terjadi, kelenjar-kelenjar  paling hampir dengan kesan gigitan dan cakaran juga akan terjejas. Misalnya, jika jangkitan ialah dari cakaran kucing pada lengan anda, kelenjar-kelenjar dalam lengan anda mungkin menjadi kembang dan membengkak serta anda boleh mendapat demam.

Jika anda mendapati diri  anda telah digigit atau dicakar oleh seekor kucing, doktor mungkin akan dapat mengenalpasti penyakit berkenaan  berdasarkan fakta itu.  Kemudiannya anda akan jatuh sakit seperti kelenjar-kelenjar di kawasan gigitan atau cakaran mulai sakit, kelenjar limfa juga akan turut bengkak. apabila diagnosis tidak jelas, satu ujian darah mungkin membantu doktor anda membuat diagnosis.

Kebanyakan pesakit yang terkena penyakit ini sembuh tanpa rawatan. Selalunya, pesakit hanya perlu mengambil ‘pain killer’ seperti Aspirin dan sebagainya untuk membantu melegakan kesakitan dan ketidakselesaan.

Bagaimanapun, antibiotik mungkin diperlukan sekiranya kelenjar limfa menjadi sakit dan membengkak untuk jangka masa lebih dari 2 hingga 3 bulan . Pengambilan Antibiotik mungkin dapat membantu sekiranya pesakit mendapat demam dan terkena jangkitan pada tulang, hati dan organ-organ yang lain.


Bahaya Tidur Dalam Kereta – Ini Fakta Yang Ramai Tidak Tahu

Kenapa bahaya tidur dalam kereta?
Anda pasti tertanya-tanya kenapa dan bagaimana perkara ini boleh membawa kepada maut. Berikut adalah serba-sedikit info yang telah dipetik dari Facebook Public Health Malaysia berkenaan isu yang sedang
hangat
 ketika ini.

Dua lelaki ditemui mati didalam kereta pada Mei 2019 (Gambar Astro Awani)

Ada yang menyatakan, jika kita ingin tidur di dalam kereta, pastikan kita membuka tingkap sedikit, insyaAllah selamat. Di sini kami ingin membetulkan tanggapan yang kurang tepat ini.

Keracunan karbon monoksida tidak memerlukan kuantiti yang banyak. Kadar yang rendah sudah cukup untuk membuatkan kita tidak sedarkan diri. Malah, karbon monoksida dari luar yang mengelilingi kereta juga bahaya. Kereta kita mungkin tidak kedap udara dan bahan ini boleh meresap masuk ke dalam kereta.

[ALERT] KERACUNAN KARBON MONOKSIDA- PEMBUNUH SENYAP

Sekiranya anda bercadang untuk tidur atau sekadar berehat di dalam kenderaan dengan enjin dan hawa dingin terpasang, fikirkan semula!

Isi Kandungan

Fast Fact

✅ Keracunan Karbon Monoksia merupaka punca utama kematian akibat keracunan

✅ Gas beracun karbon monoksida terhasil dari pembakaran bahan bakar tanpa oksigen yang mencukupi.

✅ Gas ini TIDAK mempunyai sebarang warna dan bau, oleh itu ia di kenali sebagai “ Pembunuh Senyap”

✅ Sentiasa berwaspada dan jangan ambil mudah

Keracunan karbon monoksida adalah punca UTAMA kecederaan dan kematian akibat keracunan di seluruh dunia. Menurut Pusat Kawalan Penyakit US, 50,000 pesakit dimasukkan ke hospital setiap tahun, dan 430 mati akibat keracunan karbon monoksida.

Karbon monoksida terbentuk hasil daripada pembakaran bahan organik tanpa bekalan oksigen yang mencukupi. Ianya boleh di hasilkan dari pembakaran dieasel/petrol kenderaan, penggunaan gas untuk alat pemanas dan semasa memasak.

Bagaimanakan Karbon Monoksida Menyebabkan Kematian Semasa Mangsa Sedang Tidur Di Dalam Kenderaan?

Pembakaran bahan bakar di dalam engin kenderaan menghasilkan banyak gas sampingan yang dikeluarkan sebagai asap ekzos. Asap ekzos ini mengandungi gas yang merbahaya seperti karbon monoksida, hidrokarbon, dan nitrogen oksida.

Ketika memandu, sistem ekzos yang baik akan membebaskan gas gas beracun ini ke persekitaran dengan lancar dan selamat. Masalah timbul apabila sistem ini bocor dan lebih diburukkan lagi apabila kenderaan tidak bergerak.

Tanpa di sedari, gas yang tidak mempunyai bau dan rasa ini akan masuk menerusi saluran pernafasan dan memasuki saluran darah.

Gas beracun ini akan bercampur dengan hemoglobin (bahagian sel darah merah yang membawa oksigen ), lalu membentuk membentuk carboxyhaemoglobin. Apabila ini berlaku, darah tidak lagi mampu membawa oksigen, dan kekurangan oksigen menyebabkan sel dan tisu badan gagal dan mati!.

Apakah gejala keracunan CO?

Gejala awal bagi keracunan gas karbon monoksida yang paling biasa adalah sakit kepala, pening, kelemahan, perut, sakit muntah, sakit dada, dan kekeliruan. Tetapi sekiranya gas ini di hidu semasa anda sedang tidur, anda tidak akan menyedari sebarang perubahan ini dan akhirnya menyebabkan kematian.

Tips Pencegahan Keracunan Karbon Monoksida

✅ Elakkan memanaskan enjin dengan asap ekzos dibebaskan di dalam kawasan rumah. Asap ekzos yang memenuhi ruang rumah mengandungi gas karbon monoksida dan boleh menyebabkan keracunan terutama kepada kanak kanak kecil.

✅ Jangan tidur ataupun sekadar berehat sebentar di dalam kenderaan dengan enjin terpasang. Anda mungkin terlena dan tidak bangun selamanya.

✅ Pastikan sistem ekzos anda di periksa dan di selenggara secara berkala. Ingat, kebocoran kecil boleh menyebabkan kematian.

Sumber :
Public Health Malaysia


RM1 Juta Bakul Rahmah KPDN Diberikan Kepada Yang Memerlukan

Bakul Rahmah KPDN
berjumlah RM1 Juta akan diberikan kepada golongan yang memerlukan. Pihak 99 Speedmart telah berbesar hati untuk menyumbangkan RM1 Juta bersamaan dengan 20,000 Bakul Rahmah yang berupa keperluan asas yang akan diagihkan kepada golongan sasar di seluruh negara secara berperingkat.

Kementerian menggerakkan Inisiatif Bakul Rahmah KPDN ini dengan kerjasama bersama Rakan Strategik, Pemain Industri (pasar raya), Agensi Kerajaan, Pertubuhan Badan Bukan Kerajaan (NGO) dan sebagainya.

Isi Kandungan

Bakul Rahmah KPDN

Kementerian Perdagangan Dalam Negeri (KPDN) telah melancarkan Inisiatif Bakul Rahmah KPDN melalui Program Payung Rahmah yang telah diperkenalkan oleh Kementerian pada awal tahun lalu bagi membantu kumpulan miskin tegar B40 (pendapatan kurang daripada RM2,500) dalam mengurangkan beban kos sara hidup yang dihadapi oleh golongan tersebut.

Pengagihan Bakul Rahmah ini akan dilaksanakan bersama Rakan Strategik Utama Kementerian, Yayasan Rahmah Malaysia.

KPDN amat berbesar hati untuk menerima sumbangan berbentuk makanan harian daripada semua pihak untuk diagihkan kepada golongan berpendapatan rendah dengan lebih berkesan, konsisten dan bersasar.

Sebanyak 12,000 Bakul Rahmah telahpun diagihkan kepada golongan yang memerlukan di seluruh negara sepanjang bulan Ramadan 2023 ini.

Sehingga kini, Inisiatif Bakul Rahmah KPDN telah berjaya memanfaatkan seramai lebih daripada 34,000 Ketua Isi Rumah (KIR) miskin tegar tanpa mengira kaum, bangsa dan agama.

Kerjasama ini telah dijalankan secara Tanggungjawab Sosial Korporat (CSR) bersama Rakan Strategik Kementerian yang sentiasa menyokong inisiatif Kementerian dari masa ke masa.

Kementerian berharap lebih ramai pihak industri, pertubuhan badan bukan kerajaan (NGO), tokoh korporat, dermawan dan orang perseorangan supaya dapat bersama-sama Kementerian dalam menggembleng tenaga dalam usaha menoktahkan kemiskinan tegar dan seterusnya menjayakan Inisiatif Bakul Rahmah KPDN ini.

Kementerian mengucapkan terima kasih kepada semua pihak yang giat aktif membantu Kementerian dalam membantu golongan bersasar.

KPDN juga amat mengalu-alukan sumbangan dari syarikat-syarikat, organisasi-organisasi dan orang perseorangan sebagai sebahagian dari tanggungjawab sosial korporat dalam membantu golongan yang memerlukan khususnya mangsa bencana alam seperti tanah runtuh dan banjir.

Maklumat Lanjut

Untuk sebarang pertanyaan lanjut, pihak pemain industri dan orang ramai boleh menghubungi
Sekretariat Program Food Bank Malaysia
 di talian hotline 03-88825860/6960 atau melalui e-mel kepada
[email protected]
.

Semoga info dan perkongsian tentang inisiatif
Bakul Rahmah KPDN
 kepada mereka yang layak ini dapat membantu anda yang memerlukan. Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Bangi Resort Hotel

Bangi Resort Hotel
 merupakan Resort bertaraf 5 bintang yang indah dan terletak di tengah-tengah antara Lapangan Terbang Antarabangsa Kuala Lumpur dan pusat bandar Kuala Lumpur. Dibangun di puncak puncak Bandar Baru Bangi, ia dikelilingi oleh lapangan golf kejuaraan 27 lubang, hijau tropika yang subur dan menawarkan pemandangan yang indah dan tenang.

Bangi Resort Hotel
 adalah sebuah hotel yang berada di bandar baru bangi dengan menawarkan bilik-bilik dengan balkoni peribadi serta mempunyai pemandangan lapangan golf atau kolam renang yang indah.

Resort ini menawarkan 5 pilihan tempat makan dan pusat kecergasan. Bangi Resort Hotel berjarak sekitar 500 m dari lapangan golf kejuaraan 27 lubang di Bangi Golf Resort dan 5 km dari Bandar Kajang. Hotel ini juga dilengkapi dengan bilik mandi peribadi , bilik-blik yang berpenghawa dingin yang luas dan dilengkapi dengan sofa dan TV .

Isi Kandungan

Tawaran Bilik di Bangi Golf Resort

Bangi Golf Resort
 menawarkan beberapa jenis bilik  mengikut pilihan dan kesesuaian para tetamu.

1.Santuary Suite

Saiz Bilik

:

36 square meters

Kapasiti

:

2 adults

2.Serenity Deluxe

Saiz Bilik

:

36 square meters

Kapasiti

:

2 adults

1 King size bed or options of 2 single beds (Twins)
or
 2 adjoining single beds (Hollywood Twins)

3.Deluxe

Saiz Bilik

:

36 square metres

Kapasiti

:

2 adults

1 king size bed or 2 single beds

4.Grand Deluxe

Saiz Bilik

:

36 square metres

Kapasiti

:

2 adults

1 king size bed
or
 2 single beds

 5.Premier

Saiz Bilik

:

42 square metres

Kapasiti

:

2 adults

1 king size bed
or
 2 single beds

6.Grand Premier

Saiz Bilik

:

36 square metres

Kapasiti

:

2 adults

7.Premier Family

Saiz Bilik

:

38 square metres

Kapasiti

:

4 adults

2 queen size beds

8.Suite

Saiz Bilik

:

72 square metres

Kapasiti

:

2 adults

1 king size bed

Kawasan Popular  Berhampiran

Hospital Kajang – 5.3 km

Hospital Serdang- 5.5 km

IOI City Mall- 5.9 km

Bangi Wonderland- 6.3 km

University of Putra Malaysia (UPM) -6.8 km

MAEPS – Malaysia Agro Exposition Park Serdang- 7.9 km

District 21 IOI City- 8.2 km

AEON Cheras Selatan Shopping Centre- 8.7 km

Federal Court of Malaysia- 9.5 km

The Mines Shopping Mall- 9.7 km

Lokasi

BANGI RESORT HOTEL

Off Persiaran Bandar,

43650 Bandar Baru Bangi,

Selangor, Malaysia

Tel:
 +603 8210 2222 and +603 8925 1111

Fax:
 +603 8210 2888

Email:
[email protected]

Web:
www.bangiresorthotel.com

Penutup

Akhir kata, diharapkan perkongsian kali ini berkaitan
Bangi Resort Hotel

akan memberi sedikit info untuk tatapan anda semua. Untuk mendapatkan lebih banyak info berkaitan tempat menarik dan info-info semasa anda boleh layari website
t.me/tcerdot.my
. Terima Kasih

Sumber: Bangi Resort Hotel

MENARIK UNTUK DILAWATI:
20 Hotel di Menarik di Melaka
,
20 Homestay Menarik di Kundasang,
20 Homestay Menarik di Shah Alam
,
Tempat menarik di Pantai cenang
,
Tempat menarik di Colmar Tropicale Bukit Tinggi
,
Gold Coast Melaka
,
20 Hotel Menarik Cameron Highland
,
Rumah Terbalik Melaka ,


Banjir 2022-Bahaya Penyakit Berjangkit

Banjir 2022
 sedang hangat melanda negara saat ini. Sudah tentunya beberapa kawasan seperti di Terengganu dan Kelantan yang dilanda banjir ketika ini mengalami kesukaran melampau pada mereka yang terlibat.

Tidak lupa juga ada yang melihat situasi banjir ini sebagai ‘pesta air’ yang mana anak-anak malah orang dewasa juga seronok bermain air di laman rumah yang dilanda banjir.

Namun begitu, bak kata pepatah, malang tak berbau. Dalam pada kita menghadapi musibah atau tidak kira menerima musibah ini dengan positif, tapi janganlah leka dengan beberapa isu kesihatan dan keselamatan. Banyak kesan yang tidak baik boleh dapat melalui bencana banjir ini (banjir 2022).

Isi Kandungan

Kesan tidak baik dari banjir

Antaranya adalah:

Kemusnahan Harta Benda : Banjir yang besar boleh menenggelamkan rumah kediaman serta menghayutkan serta merosakkan barang-barang lain seperti barang-barang elektrik, kereta ,dokumen dan sijil penting dan sebagainya. Ini membawa kerugian besar kepada penduduk. Jika ada kenderaan yang tenggelam banjir, mungkin
tips
 ini sangat membantu.

Penyakit Berjangkit: Kesan yang paling buruk dibawa oleh banjir adalah kesihatan manusia di mana kejadian penyakit berjangkit mudah dijangkiti semasa dan selepas banjir.

Kematian : Banjir juga boleh mengakibatkan kehilangan nyawa terutamanya di kawasan yang rendah dan berhampiran dengan sungai. Banjir 2022 ini melihatkan berita terbaharu 3 beradik meninggal akibat terkena renjatan elektrik.

Kerugian Kerajaan : Banjir sering merosakkan harta awam seperti jalan raya, bangunan, telefon, elektrik dan mengakibatkan pelbagai jenis penyakit. Semua ini akan ditanggung oleh kerajaan dengan memperbaiki kerosakan dan membiayai kelengkapan perubatan. Kesemua ini memerlukan kos penyelenggaraan yang tinggi.

Selain itu kerajaan juga terpaksa menyediakan pelbagai keperluan asas seperti makanan dan minuman, ubat-ubatan di samping menyediakan penempatan sementara mangsa banjir 2022.

Banjir dan Risiko Penyakit

Banjir sebelum ini dan banjir 2022 yang berlaku banyak mendatangkan kesan tidak baik kerana ia menyebabkan sampah sarap, lumpur, serta air takungan najis akan keluar bersama limpahan air. Kekotoran dari itu akan bertaburan di merata tempat hingga mengakibatkan pelbagai jenis penyakit berjangkit.

Antara penyakit berjangkit yang mudah merebak semasa dan selepas banj1r seperti yang oleh page rasmi
myhealth KKM
 adalah seperti jangkitan pernafasan akut, Konjunktivitis (Sakit Mata), Leptospirosis, Cirit-Birit, Disentri, Hepatitis A, Taun/Kolera, Demam Kepialu (Typhoid), Keracunan Makanan, Demam Denggi, Jangkitan Kulit, Demam Campak (Measles), Penyakit Kaki, Tangan Dan Mulut (HFMD), Malaria Dan Cacar Air (Garis Panduan Pengurusan Banjir, 2008).

Penyakit Bawaan Air dan Makanan

Penyakit bawaan air dan makanan kerap berlaku semasa dan selepas kejadian banjir adalah seperti Demam Kepialu (Typhoid), Taun/Kolera, Hepatitis A, Disentri dan keracunan makanan. Gejala penyakit ini seperti cirit-birit, muntah, demam, sakit perut, dan sakit kepala.

Cara jangkitan penyakit ini adalah melalui meminum air atau memakan makanan yang telah dicemari oleh kuman-kuman penyakit tersebut. Penyakit ini sangat mudah berjangkit dan merbahaya. Kejadian penyakit ini sentiasa dipantau dan dikawal oleh pihak Kesihatan. Banjir 2022 tahun ini memerlukan pemerhatian lebih dari ibu bapa agar anak-anak sentiasa dalam keadaan yang sihat.

Sumber gambar:
Twitter Dr Nor Hisyam

Penyakit Leptospirosis

Penyakit Leptospirosis adalah disebabkan oleh bakteria
Leptospira
 yang terdapat di dalam air kencing haiwan mamalia berkaki empat seperti tikus, kucing, anjing, lembu dan sebagainya. Penyakit ini boleh berjangkit kepada manusia yang terdedah atau bersentuhan secara langsung dengan air atau air banj1r yang telah tercemar dengan air kencing haiwan yang telah terjangkiti dengan bakteria ini.

Antara tanda-tanda penyakit Leptospirosis ialah demam, sakit kepala, loya, muntah, sakit otot, kemerahan pada mata, ruam, sakit pada abdomen, jaundis dan air kencing berwarna kehitaman.

Penyakit Konjunktivitis (Sakit Mata)

Konjunktivitis atau Sakit Mata juga merupakan penyakit yang kerap terjadi semasa banjir. Penyakit ini mudah merebak dengan cepat dari seorang pesakit kepada orang lain melalui perkongsian alat-alat peribadi seperti tuala, bantal dan sapu tangan serta bergaul rapat dengan orang yang sakit mata.

Penyakit yang disebabkan oleh kuman (bakteria atau virus) atau alahan ini merupakan radang pada bahagian putih mata. Antara gejala sakit mata ialah mata merah, berair dan pedih; discaj tahi mata yang berlebihan, mata terasa gatal dan mata sensitif terhadap cahaya.

Demam Denggi

Selepas banjir 2022 surut, banyak kawasan-kawasan yang berpotensi sebagai tempat pembiakan nyamuk Aedes. Oleh itu, adalah menjadi tanggungjawab semua pihak dalam memastikan tiada tempat yang boleh menakung air seperti plastik, tin-tin minuman dan bekas makanan polisterin yang digunakan atau hanyut semasa bencana.

Bekas-bekas ini perlulah dibuang dengan betul. Setiap penghuni rumah juga perlu memastikan persekitaran rumah mereka bebas dari tempat pembiakan nyamuk Aedes ini.

Demam Denggi adalah berpunca dari nyamuk Aedes. Antara tanda-tandanya ialah bermula dengan demam mengejut, dengan sakit kepala teruk, sakit di belakang bebola mata, sakit sendi dan otot (
myalgias
 dan
arthralgias
, sakit pinggang yang teruk menyebabkan ia juga digelar demam tulang-pecah atau
break-bone fever
) dan gatal-gatal.

Ciri-ciri keradangan demam denggi adalah bintik-bintik merah terang, dan biasanya muncul di anggota bahagian bawah – pada sesetengah pesakit, ia merebak hampir kepada keseluruhan tubuh. Tanda pada kulit yang klasik ialah seluruh kulit tubuh bertukar kemerahan diselangi dengan tompok-tompok kulit warna yang normal (
island of white in a sea of red
).

Kemungkinannya terdapat gastritis dengan gabungan sakit perut, mual, muntah atau cirit-cirit. Pesakit juga boleh mendapat radang hati, radang otak (lebih pada kanak-kanak) dan juga dalam kes luar biasa radang otot jantung (
cardiomyopathy
).

Berhati-hati banjir 2022

Justeru, orang awam ibu bapa terutamanya dinasihatkan agar lebih berhati-hati dan peka dengan keselamatan juga kesihatan seluruh ahli keluarga ketika banjir 2022 melanda. Ingat, harta benda rosak boleh dicari lagi, tapi nyawa yang pergi tiada galang gantinya. Jangan kerana kita terlepas pandang, orang yang paling kita terkorban akibat banjir tahun ini (banjir 2022). Nauzubillah.


Banjir 2022: Bank Islam Dan Agro Bank Tawar Moratorium 6 bulan Pada Mangsa Banjir

Moratorium 6 bulan
 pada saat ini pasti sesuatu yang dinantikan oleh mangsa banjir. Bukan mudah untuk pulih dan kembali bangkit selepas diuji hebat dengan bencana banjir yang memusnahkan hamper keseluruhan harta benda. Apatah lagi kalau melibatkan juga kehilangan nyawa.

Tentunya emosi terdera teruk. Saat itu jugalah, memikirkan segala jenis pembiayaan perlu dilangsaikan. Kereta, rumah, motokar, pinjaman peribadi dan banyak lagi dari bank perlu diselesaikan pada waktu tertentu tidak kira kita dalam apa jua keadaan sekalipun.

Memikirkan situasi sulit itu pada mangsa bencana banjir, Bank Islam dan Agro Bank mengambil langkah untuk menawarkan moratorium 6 bulan kepada semua pelanggan mereka yang terjejas banjir.

Isi Kandungan

Agro Bank Kedepan Tawar Moratorium 6 Bulan

Agrobank mengumumkan mereka memperkenalkan Bantuan Banjir khusus buat pelanggan yang terkesan dengan fenomena alam itu pada 21 Disember 2022.

Menurut Presiden dan Ketua Pegawai Eksekutif  Agrobank, Datuk Tengku Ahmad Badli Shah Raja Hussin, pelan itu menawarkan penjadualan dan atau  penstrukturan semula pembiayaan (R&R) dan tawaran moratorium sehingga 6 bulan.

Jelasnya lagi, sebagai sebuah institusi pembangunan kewangan (IKP) yang prihatin, Agrobank  bertanggungjawab untuk memastikan pelanggan dilindungi dan dibantu.

Pelan Bantuan Banjir dari Agro Bank ini telah dirangka khas khusus untuk membantu pelanggan membangunkan semula perniagaan sekali gus memberi ruang untuk mengatur semula rancangan perniagaan masing-masing.

Antara tawaran lain dari Agro Bank untuk mangsa banjir menerusi Pelan Bantuan Banjir Agro Bank adalah:

Penjadualan dan atau  penstrukturan semula pembiayaan (R&R) dan tawaran moratorium sehingga 6 bulan.

Pengecualian caj bagi penggantian kad ATM

Pengecualian caj buku simpanan yang telah musnah akibat banjir.

Justeru, bagi pelanggan Agro Bank yang terjejas banjir dan ingin memanfaatkan segala kemudahan yang diberikan ini, boleh layari
laman sesawang Agrobank
 dan boleh melengkapkan e-form di
SINI
.

Atau jika terdapat sebarang pertanyaan, boleh melayari
laman website rasmi Agro Bank
 atau boleh terus hubungi Pusat Perkhidmatan Pelanggan Agrobank di talian 1-300-88-2476.

Bank Islam Perkenal Program Prihatin Banjir

Sebagai rekod,
Bank Islam pernah menawarkan moratorium 6 bulan
 kepada pelanggan sewaktu PKP 3.0 pada tahun 2021.

Tahun 2022 ini pula, sekali lagi Bank Islam bertindak positif untuk membantu mangsa banjir dengan memperkenalkan Program Prihatin Banjir untuk membantu pelanggan yang terjejas.

Tawaran moratorium sehingga enam bulan juga disediakan kepada pelanggan PMKS Bank Islam sedia ada yang terjejas di kawasan bencana banjir yang dikenal pasti oleh Agensi Pengurusan Bencana Negara (NADMA)

Pelanggan kemudahan Pembiayaan Perumahan, Pembiayaan Peribadi dan Pembiayaan Kenderaan Bank Islam yang terjejas akibat bencana ini boleh mengemukakan pemohonan penangguhan bayaran ansuran bulanan mereka sehingga tempoh enam bulan tertakluk kepada terma dan syarat yang ditetapkan.

Antara tawaran Bank Islam menerusi Program Prihatin Banjir adalah:

Penangguhan bayaran ansuran bulanan sehingga tempoh 6 bulan

Tidak mengenakan sebarang caj bagi penggantian kad kredit-i dan debit-i

Tidak mengenakan sebarang caj bagi buku cek yang rosak atau hilang ekoran bencana yang berlaku.

Selain itu juga, bagi membantu perusahaan mikro, kecil dan sederhana (PMKS) yang terjejas, Bank Islam menawarkan Kemudahan Bantuan Bencana 2022 untuk pelanggan Pembiayaan Perniagaan-i yang terkesan.

Menerusi kemudahan ini, perusahaan mikro yang layak boleh memohon pembiayaan berjumlah sehingga RM150,000, manakala saiz pembiayaan untuk PKS adalah RM700,000 dengan tempoh pembiayaan selama tujuh tahun termasuk moratorium 6 bulan.

Kesejahteraan masyarakat sentiasa menjadi antara keutamaan Bank Islam. Justeru, mereka berharap Program Prihatin Banjir dan dua lagi kemudahan Bantuan Bencana untuk PMKS yang terjejas dapat membantu melegakan kebimbangan pelanggan terhadap komitmen kewangan pelanggan dalam mendepani situasi yang mencabar ini

Permohonan Program Prihatin Banjir ini boleh dibuat di cawangan Bank Islam terdekat dalam tempoh tiga bulan selepas kejadian. Jika terdapat sebarang pertanyaan, boleh hubungi Pusat Panggilan Bank Islam di talian 03-26 900 900 atau terus ke laman web rasmi Bank Islam di
 SINI.

Semoga tawaran dari Agro Bank dan Bank Islam ini meliputi pelbagai kemudahan termasuk moratorium 6 bulan ini daat bantu ringakan beban mangsa banjir. Teruskan kuat untuk bangkit dan semoga hikmah yang besar menanti di kemudian hari. Mudah-mudahan.


Moratorium : Bank Rakyat minta pelanggan beri maklumbalas sebelum 29 Mei 2020

Berikutan pelaksanaan
moratorium
 secara automatik yang berkuat kuasa pada 1 April 2020, terdapat pindaan yang melibatkan pembiayaan berkadar tetap (Fixed Rate Financing). Bank Rakyat menawarkan pilihan kepada pelanggan bagi merancang pengurusan kewangan pelanggan.

Bank Rakyat komited memastikan kelancaran penyediaan kemudahan moratorium pembiayaan kepada pelanggannya selama enam bulan bermula 1 April 2020 yang diumumkan oleh Bank Negara Malaysia pada 25 Mac lalu.

Justeru, Ketua Pegawai Eksekutif Bank Rakyat, Datuk Rosman Mohamed, berkata bermula 2 Mei 2020, Bank Rakyat telah memaklumkan kepada pelanggannya mengenai kaedah untuk menerima tawaran moratorium pembiayaan berkenaan.

“Pelanggan hanya perlu memberi maklum balas melalui ‘e-borang’ yang disediakan di laman sesawang Bank Rakyat atau melalui capaian
https://mora.bankrakyat.com.my
 yang dihantar melalui khidmat pesanan ringkas (SMS).

“Mereka dikehendaki menghantar ‘e-borang’ yang telah diisikan sebelum atau pada 29 Mei 2020. Pelanggan yang tidak memberikan maklum balas dalam tempoh yang telah diberikan akan dikira sebagai tidak meneruskan moratorium,” katanya dalam satu kenyataan.

Rosman berkata, bagi pelanggan yang memilih untuk meneruskan moratorium, penstrukturan semula pembiayaan dengan kadar keuntungan asal dan lanjutan tempoh moratorium akan dilaksanakan.

Sementara, pelanggan yang memilih untuk tidak meneruskan kemudahan moratorium itu, mereka perlu menjelaskan ansuran bulanan seperti biasa bermula pada Jun 2020, katanya.

“Mereka juga akan diberi tempoh masa untuk menjelaskan ansuran bulanan yang tidak dibayar sebelum ini semasa tempoh moratorium tanpa sebarang caj lewat bayar.

“Menerusi pengumuman ini adalah diharapkan pelanggan Bank Rakyat yang terdiri daripada usahawan Perusahaan Kecil dan Sederhana (PKS), mikro dan koperasi termasuk golongan B40 dapat menjalani tempoh yang mencabar ini secara positif serta yakin bahawa Bank Rakyat sentiasa prihatin dengan isu membabitkan keperluan pelanggannya di seluruh negara,” katanya.

Untuk maklumat lanjut, sila layari laman sesawang
www.bankrakyat.com.my
 atau boleh menghubungi Pusat Panggilan Bank Rakyat di talian 1300 800 800 juga boleh  mengikuti media sosial rasmi Bank Rakyat.

Info Akhir Moratorium

Sekiranya anda  memilih untuk meneruskan moratorium, pihak Bank akan melaksanakan penstrukturan semula pembiayaan dengan lanjutan tempoh setelah tamat tempoh moratorium.  anda hanya perlu memberikan persetujuan melalui SMS untuk menyempurnakan akad, seterusnya menyempurnakan dokumen transaksi penstrukturan semula.

Gunakanlah peluang ini dengan sebaiknya,
semua pilihan bergantung kepada anda.
Buatlah pilihan yang bijak!


Bank Rakyat peruntuk RM2 juta bagi RAKYATpreneur 2.0

Bank Rakyat memperuntukkan dana kira-kira RM2 juta bagi RAKYATpreneur 2.0 bermula Julai hingga akhir tahun ini untuk disalurkan kepada usahawan asnaf.

Rakyatpreneur 2.0 dijangka dapat
dimanfaatkan lebih kurang 200 orang usahawan asnaf yang bakal dipilih dari seluruh negara.

Menteri Pembangunan Usahawan dan Koperasi, Datuk Sri Dr Wan Junaidi Tuanku Jaafar berkata, dana terbabit akan diagihkan kepada perniagaan daripada latar belakang yang kurang berkemampuan seperti usahawan asnaf yang berpotensi tinggi untuk memperluaskan perniagaan dan maju dalam sektor keusahawanan.

Katanya, kesinambungan program ini berikutan kejayaan RAKYATpreneur yang dilancarkan Disember tahun lalu yang mana sudah berjaya meningkatkan hasil jualan perniagaan 20 orang usahawan mikro antara 20 dan 30 peratus dalam tempoh kurang dari enam bulan.

“Justeru, saya berpendapat bahawa program sebegini harus dikembangkan ke peringkat seterusnya supaya lebih ramai lagi usahawan dapat dibantu sekali gus meningkatkan status komuniti asnaf dan seterusnya menjana ekonomi negara,” katanya dalam kenyataan, hari ini.

Sementara itu, Pengerusi Bank Rakyat, Datuk Abd Rani Lebai Jaafar berkata, Bank Rakyat berkeyakinan meneruskan program ini pada skala yang lebih besar berdasarkan penilaian RAKYATpreneur rintis yang mana majoriti pesertanya menunjukkan hasil jualan bulanan yang meningkat.

“Peserta juga lebih berkreativiti dalam mempelbagaikan kanvas perniagaan dengan mencipta penjenamaan sendiri dan jualan dalam talian.

“Pelbagai program dan inisiatif RAKYATpreneur 2.0 sudah dirancang bagi memastikan ia terus membantu meningkatkan pendapatan peserta sekurang-kurangnya sebanyak 30 peratus dan mencipta lebih banyak peluang pekerjaan pada masa hadapan,” katanya.

Bermula 1 Mei sehingga 31 Mei 2021
, maklumat lanjut dan borang pendaftaran bagi menyertai program ini boleh didapati di
www.bankrakyat.com.my
.

Borang pendaftaran, hendaklah dihantar ke cawangan Bank Rakyat yang berhampiran dalam tempoh berkenaan.

Menerusi RAKYATpreneur, usahawan mikro dari pelbagai bidang seperti makanan dan minuman, percetakan, kedai runcit dan makanan laut yang terpilih akan menerima dana berjumlah RM5,000 setiap seorang.

Ia termasuk bimbingan bagi meningkatkan pengetahuan dan kemahiran keusahawanan menerusi program webinar dengan kerjasama daripada Institut Keusahawanan Negara (INSKEN) serta bimbingan kewangan daripada Bank Rakyat.

Sumber K! Online

Artikel lain:
Pusat Pakaian Hari – Hari Adakan Hari Raya Special


Bantuan 1K Satu Keluarga Untuk Mangsa Banjir Di Terengganu

Bantuan 1K
 secara tunai untuk satu keluarga mangsa banjir telah diumum oleh Menteri Besar Terengganu, Dr Ahmad Samsuri Mokhtar petang tadi melalui sidang media yang dibuat selepas sesi lawatan ke penempatan mangsa banjir.

Sumber gambar: MediaMBTerengganu

Menurut Dr Ahmad Samsuri atau lebih mesra dipanggil Dr. Sam itu berkata, bantuan itu dibuat untuk meringankan bebanan yang dihadapi mangsa banjir.

Melalui perkongsian di laman facebook rasminya,
Dr. Ahmad Samsuri Mokhtar
, bantuan khas tunai 1k atau Rm1000 kepada setiap Ketua Isi Rumah (KIR) yang berdaftar banjir di Terengganu bertujuan untuk meringankan bebanan yang dihadapi mangsa banjir.

Selain bantuan 1k wang tunai, beliau turut mengumumkan bantuan RM10,000 yang akan diberikan kepada ahli keluarga mangsa yang meninggal dunia disebabkan banjir 2022 sebagai rasa simpati dengan apa yang telah terjadi.

Bantuan-bantuan lain seperti baiki kerosakan rumah, membina rumah rosak dan lain-lain kerosakan insfrastruktur akan dilaksanakan oleh Kerajaan Negeri setelah mendapat maklumat penuh selepas penilaian, insya-Allah.

Isi Kandungan

Senarai Bantuan Banjir Kerajaan Negeri Terengganu

Berikut disenaraikan beberapa bantuan kepada mangsa banjir seperti yang diumum oleh Menteri Besar, Dr. Ahmad Samsuri:

Wang tunai bernilai 1 ribu ringgit kepada semua Ketua Isi Rumah yang terlibat banjir

RM10,000 diberikan kepada ahli keluarga mangsa yang meninggal dunia akibat banjir kali ini

Bantuan-bantuan lain seperti baiki kerosakan rumah, bina rumah rosak dan kerosakan infrastruktur lain

Syarat Kelayakan Bantuan 1K (RM1000)

Terdapat syarat ringkas yang dinyatakan Dr. Ahmad Samsuri menerusi sidang medianya itu sempat menyebut syarat ringkas kelayakan iaitu:

Wang tunai hanya diberi kepada Ketua Isi Rumah (KIR) sahaja

Hanya untuk rumah yang terlibat banjir

Bantuan diberi hanya kepada Ketua Isi Rumah (KIR) yang berdaftar sahaja (Jika rumah mangsa terlibat banjir, tapi mangsa tidak berdaftar ia tidak layak)

Terima Kasih!

RM50 juta peruntukan untuk Terengganu

Terdahulu, Kerajaan Persekutuan mengumumkan bantuan segera sebanyak RM100 juta kepada Kelantan dan Terengganu yang dilanda banjir teruk.

Perdana Menteri, Datuk Seri Anwar Ibrahim, berkata bantuan itu bagi membantu mangsa banjir yang terjejas di dua negeri berkenaan.

Perdana Menteri berkata, memandangkan banjir lebih parah dari biasa, beliau bersetuju selepas mengadakan perbincangan dengan Jemaah Menteri untuk meluluskan bantuan segera RM50 juta untuk Terengganu. Bantuan ini bagi membantu mangsa banjir memandangkan kebanyakan mangsa yang terkesan adalah golongan miskin.

Datuk Seri Anwar Ibrahim turut mengumumkan RM50 juta juga disalurkan kepada kerajaan Kelantan bagi membantu mangsa banjir yang terlibat.

Selangor bagi 500 ribu untuk Terengganu

Terdahulu, Kerajaan Negeri Selangor menerusi Menteri Besar, YB Amirudin Shari telah mengumumkan bantuan sebanyak-RM 500 ribu untuk setiap Negeri Kelantan & Terengganu. Jelasnya juga, Pasukan sukarelawan SERVE & PANTAS turut akan dihantar bagi membantu mangsa banjir di dua negeri itu.

Tulisnya di
facebook rasmi
 miliknya:

“Menginsafi musibah yang dihadapi oleh rakan-rakan di Kelantan dan Terengganu akibat banjir, Kerajaan Negeri Selangor pada hari ini mengumumkan bantuan RM 500 ribu utk setiap Negeri Kelantan & Terengganu. Pasukan sukarelawan SERVE & PANTAS turut akan dihantar bagi membantu.”

YB Amirudin Shari turut memaklumkan, bagi menghormati mangsa banjir dan tanah runtuh yang berlaku baru-baru ini, semua acara sambutan Tahun Baru di Selangor adalah dibatalkan.

Pahang salur bantuan banjir RM150,000 pada Terengganu

Kerajaan negeri Pahang menyalurkan bantuan barangan keperluan asas bernilai RM150,000 kepada mangsa banjir di Terengganu. Bantuan itu meliputi barangan seperti kit bencana, kit mandian, tikar, selimut tebal, selimut, kain batik, kain pelikat dan lampin pakai buang.

Menteri Besar, Datuk Seri Wan Rosdy Wan Ismail berkata, sumbangan itu sebagai rasa simpati kerajaan negeri terhadap nasib rakyat Terengganu yang sedang berdepan musibah banjir akibat berlakunya Monsun Timur Laut (MTL). Jelasnya lagi, bantuan-bantuan tersebut sudah mula dihantar ke Terengganu pada pukul 3 petang 21 Disember lalu.

Penutup

Terkini, menerusi laman rasmi
Bencana Nadma
, jumlah semua mangsa banjir di Terengganu setakat 23 Disember 2022 adalah 20,552 mangsa dari 5518 keluarga yang terlibat.

Semoga mangsa banjir Terengganu dan dari seluruh negeri yang terjejas tabah menerima ujian bencana ini. Walau apa pun yang berlaku, pastikan bangkit dengan kuat di kemudian hari. Moga bantuan 1k ini dapat bantu ringankan beban mangsa.

Untuk semua mangsa banjir juga, walaupun tak dapat bantuan 1k seperti negeri Terengganu, tapi sebenarnya terdapat banyak bantuan yang disediakan dari pelbagai pihak. Terutama bantuan dari kerajaan. Boleh rujuk di artikel
Bantuan Banjir
 untuk info lanjut.


Bantuan Am Negeri RM350 Sebulan Kepada Rakyat Yang Layak

Bantuan Am Negeri RM350
adalah untuk rakyat Negeri Selangor yang layak dan memerlukan. Bantuan ini didasarkan adalah untuk membantu rakyat Selangor yang berkelayakan bagi meneruskan kelangsungan hidup sewaktu dalam kesulitan.

Buat makluman semua, Menteri Besar Selangor telah memperkenalkan Bantuan Kerajaan Negeri Selangor, atau lebih dikenali dengan nama Inisiatif Peduli Rakyat (IPR) iaitu bantuan khas untuk rakyat negeri Selangor.

Terdapat pelbagai bentuk bantuan yang dapat dipohon oleh rakyat Negeri Selangor terutamanya yang berasal dari golongan kurang berkemampuan dan berpendapatan rendah.

Bagi rakyat Negeri Selangor yang berkelayakan, terdapat lebih daripada 30 jenis inisiatif yang boleh dimohon. Kesemua inisiatif ini merangkumi bantuan dari segi bekalan air, kelahiran, pengajian tinggi, perbelanjaan pengebumian dan sebagainya.

Isi Kandungan

Syarat Kelayakan
Bantuan Am Negeri RM350

Rakyat Selangor yang layak memohon untuk program ini adalah seperti berikut:

Warganegara Malaysia dan rakyat Negeri Selangor

Sekiranya bukan rakyat Negeri Selangor, pemohon mesti bermastautin melebihi tempoh 10 tahun di Negeri Selangor

Golongan tidak berkemampuan dan berkeperluan yang tidak memenuhi syarat-syarat skim bantuan Jabatan Kebajikan Masyarakat yang lain

Faktor-faktor lain yang juga diambil kira adalah:

Bilangan anak / tanggungan

Tahap ketidakupayaan ketua keluarga

Keadaan rumah kediaman

Kecacatan atau keuzuran disebabkan oleh penyakit

Faktor-faktor munasabah lain serta pemohon boleh memberikan gambaran kedudukan kewangan dan perbelanjaan harian pemohon / keluarga tidak melebihi Pendapatan Garis Kemiskinan (PGK) RM1,500 atau Pendapatan Perkapita tidak melebihi RM350 sebulan

Cara Memohon
Bantuan Am Negeri RM350

Untuk mereka yang layak memohon, anda perlu mendaftar di laman web
Sistem Smart Inisiatif Peduli Rakyat
 dan selepas mendaftar anda boleh memohon pada kategori bantuan yang diperlukan.

Kadar
Bantuan Am Negeri RM350

Pemberian bantuan sementara diberikan kepada rakyat Selangor yang layak sehingga RM350 sebulan untuk mendapatkan keperluan asas sekiranya berhadapan dengan masalah kehidupan yang tidak boleh dielakkan.

Semua penerima bantuan terbabit akan menerima bayaran yang disalurkan sepenuhnya melalui akaun bank masing-masing.

Maklumat Lanjut

Maklumat lengkap tentang bantuan ini serta untuk dapatkan info-info yang terkini berkaitan dengan kerajaan Negeri Selangor, anda boleh merujuk di
Portal Rasmi Kerajaan Negeri Selangor
 dan semoga perkongsian tentang
Bantuan Am Negeri RM350
 ini dapat membantu anda yang memerlukan.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Bantuan Am Pelajaran IPT MAIWP

Bantuan Am Pelajaran IPT MAIWP

Bantuan Am Pelajaran IPT MAIWP
 telah dibuka untuk permohonan bagi membantu pelajar-pelajar yang akan melanjutkan pengajian ke peringkat Institut Pengajian Tinggi (IPT). Di sini kami kongsikan sedikit sebanyak mengenai Bantuan Am Pelajaran IPT MAIWP ini, serta bagaimana untuk membuat permohonan.

Isi Kandungan

Bantuan Am Pelajaran IPT MAIWP

Sesiapa sahaja yang tergolong dalam golongan fakir, miskin, muallaf, al-gharimin (orang yang berhutang), ibnu sabil, fisabilillah dan ar-riqab boleh memohon pelbagai Skim Bantuan Zakat Oleh Majlis Agama Islam Wilayah Persekutuan (MAIWP).

Antara contoh golongan tersebut di atas adalah orang miskin berpendapatan rendah, pelajar sekolah mahupun peringkat pengajian tinggi, mereka yang ditimpa penyakit, peniaga kecil, dan lain-lain lagi.

Bantuan Am Pelajaran IPT MAIWP ini adalah sebahagian daripada Skim Bantuan Zakat oleh MAIWP, bertujuan untuk membantu pelajar yang ingin melanjutkan pengajian ke peringkat yang lebih tinggi. Terdapat dua syarat-syarat untuk memohon Bantuan Am Pelajaran IPT MAIWP ini, iaitu syarat umum dan khusus yang akan diterangkan lagi di bawah.

Syarat-Syarat Kelayakan

Berikut adalah syarat-syarat kelayakan untuk Bantuan Am Pelajaran IPT MAIWP:

1. Syarat Umum

Beragama Islam

Warganegara Malaysia

Bermastautin di Wilayah Persekutuan tidak kurang dari (1) satu tahun dan masih menetap di Wilayah Persekutuan

Tertakluk kepada pengiraan Had al-Kifayah
(Kira kelayakan Had al-Kifayah)

2. Syarat Khusus

Pengajian Sepenuh Masa / Separuh Masa

Peringkat pengajian Sijil sehingga PhD

Bidang pengajian diiktiraf oleh MQA dan Kursus yang boleh dibantu (tidak termasuk Kursus Profesional)

Permohonan setahun sekali mengikut tempoh pengajian

Tempoh pengajian 6 bulan ke atas

Bagi bekas pelajar di bawah institusi bawah MAIWP perlu melampirkan surat pengesahan

Borang permohonan dan senarai semak borang bantuan sila rujuk
laman web MAIWP
 atau Pusat Agihan Zakat yang berdekatan. Anda juga boleh muat turun borang permohonan
DI SINI
, dan senarai semak Bantuan Am Pelajaran IPT MAIWP
DI SINI
.

Had al-Kifayah

Had Kifayah dari sudut bahasa ialah kadar keperluan (kecukupan). Manakala dari sudut syarak ialah kadar minima bagi keperluan asas dalam kehidupan seseorang. Secara ringkasnya, Had Kifayah merujuk kepada suatu kadar keperluan asas minimum yang ditetapkan berdasarkan kos sara hidup semasa. Had ini juga digunakan bagi mengetahui kadar yang perlu dibantu untuk menepati kecukupan perbelanjaan asasi.

Penilaian yang dibuat dalam menentukan Had Kifayah ini merangkumi 6 aspek keperluan asas iaitu perlindungan, makanan, pakaian, perubatan, pendidikan dan pengangkutan.

Perlindungan Perbelanjaan menyediakan perlindungan untuk seisi rumah termasuk sewa rumah, bil air, bil elektrik dan lain-lain yang berkaitan.

Makanan Segala bahan makanan dan minuman yang dimakan oleh ahli rumah termasuk di luar rumah.

Pakaian Segala bentuk pakaian yang digunakan oleh ahli rumah seperti pakaian sekolah, kerja dan lain-lain yang berkaitan.

Perubatan Merujuk kepada segala bentuk perubatan yang diambil oleh ahli rumah seperti hospital awam, farmasi dan lain-lain yang berkaitan.

Pendidikan Segala kos pendidikan ahli rumah seperti yuran pengajian, buku dan lain-lain yang berkaitan.

Pengangkutan Segala kos berbayar ahli rumah seperti kos tambang dan lain-lain yang berkaitan.

Jumlah pengiraan Had al-Kifayah ini akan dikira sebagai jumlah perbelanjaan bulanan yang diperlukan oleh pemohon. Ia kemudiannya akan dibandingkan dengan pendapatan isi rumah pemohon. Sekiranya jumlah pengiraan Had al-Kifayah lebih tinggi daripada pendapatan, maka pemohon adalah layak menerima bantuan zakat.

Dokumen Yang Diperlukan

Untuk membuat permohonan Bantuan Am Pelajaran IPT MAIWP, dokumen-dokumen berikut perlu disediakan untuk dilampirkan bersama dengan borang:

Borang permohonan

Satu keping gambar pemohon berwarna berukuran passport (menutup aurat bagi perempuan)

Satu salinan kad pengenalan:

Pemohon

Suami

Isteri

Anak-anak (tidak termasuk yang telah berkahwin / bekerja). Bagi anak angkat perlu disertakan bersama dengan surat pengangkatan Jabatan Pendaftaran Negara atau disertakan bersama akuan sumpah penjagaan.
[ Contoh Surat Akuan Sumpah Penjagaan ]

Satu salinan penyata gaji / pencen / PERKESO . Bagi yang tiada slip gaji, perlu mengemukakan surat akuan sumpah pendapatan terkini suami dan isteri yang dikeluarkan oleh Pesuruhajaya Sumpah.
[ Contoh Surat Akuan Sumpah Pendapatan ]

*Bagi di Labuan, pemohon yang tiada slip gaji perlu mendapatkan surat pengesahan pendapatan suami dan isteri yang disahkan oleh ketua kampung

Satu salinan nombor akaun bank / surat pengesahan akaun Bank Islam Malaysia Berhad (BIMB) yang menunjukkan maklumat pemohon dan transaksi terakhir / terkini

Satu salinan bil utiliti/ cukai pintu rumah yang didiami

Satu surat pengesahan pengajian di IPT dari Bahagian Hal Ehwal Pelajar / Jabatan Penuntut Malaysia ASAL

Satu surat penajaan IPT samaada mendapat pinjaman / tajaan atau tidak dari Bahagian Hal Ehwal Pelajar / Unit Biasiswa dan Kewangan IPT / Jabatan Bendari / Jabatan Penuntut Malaysia (ASAL)

Satu salinan pengiktirafan pengajian Jabatan Perkhidmatan Awan / Lembaga Akreditasi Negara / Agensi Kelayakan Malaysia dari Jabatan Akademik Pelajar ( bagi semua IPTS dan IPTA yang mengiktiraf kos professional dan eksekutif sahaja)

Satu salinan pengesahan pengajian / kad pelajar / surat tawaran belajar.

Lain-lain dokumen sekiranya berkaitan dengan permohonan Bantuan Am Pelajaran IPT seperti berikut:

Keluarga bercerai.

:

Satu salinan surat perakuan cerai / prosiding mahkamah terkini / pengesahan masalah keluarga dari Bahagian Perkahwinan dan Pembangunan Keluarga (BPPK) terkini.

Ahli keluarga telah meninggal dunia.

:

Satu salinan sijil kematian ibu / bapa / suami / isteri.

Saudara baru.

:

Satu salinan kad memeluk Islam.

Orang Kelainan Upaya.

:

Salinan kad orang kelainan upaya (OKU).

Pengidap sakit kronik.

:

Surat pengesahan sakit kronik dari hospital kerajaan sahaja.

Sedang mengikuti pengajian di IPT.

:

Satu salinan pengesahan pengajian / kad pelajar / surat tawaran belajar.

Keluarga bermasalah.

:

Satu salinan laporan polis/ surat penjara.

Muflis.

:

Satu salinan surat pengesahan bankrupsi dari Syarikat Insolvensi.

Cara Permohonan Bantuan Am Pelajaran IPT MAIWP

Untuk membuat permohonan, anda boleh dapatkan borang permohonan dan senarai semak borang bantuan dengan  merrujuk
laman web MAIWP
 atau Pusat Agihan Zakat yang berdekatan.

Anda juga boleh muat turun borang permohonan
DI SINI
, dan senarai semak Bantuan Am Pelajaran IPT MAIWP
DI SINI
.

Borang permohonan yang telah siap diisi dan disertakan dengan dokumen yang diperlukan, boleh dihantar dengan hadir sendiri ke kaunter –kaunter Baitulmal MAIWP
(senarai kaunter)

Sebarang maklumat lanjut berkenaan Bantuan Am Pelajaran IPT MAIWP boleh diajukan kepada MAIWP di alamat dan nombor telefon berikut:

Majlis Agama Islam Wilayah Persekutuan,

Aras G,1,20,22,

Bangunan PERKIM No. 150,

Jalan Ipoh, 51200

Kuala Lumpur

Telefon: 03- 4047 9444 / Faks: 03- 4044 9444

Penutup

Akhir kata, diharap perkongsian kami kali ini berkenaan dengan
Bantuan Am Pelajaran IPT MAIWP
dapat membantu pelajar di luar sana untuk mendapat lebih banyak info akan pelbagai saluran untuk mendapatkan bantuan bagi melanjutkan pengajian mereka. Selamat maju jaya kepada semua pelajar-pelajar kami ucapkan.

Untuk lebih informasi, ikuti kami dengan klik pautan berikut:
 t.me/tcerdotmy

Artikel berkaitan:

Permohonan Bantuan Awal IPT 2021 Oleh Lembaga Zakat Kedah

Bantuan Dermasiswa Yayasan Perak

Nombor Pin UPU BSN 2021


BANTUAN AM PERSEKUTUAN-RM 100 SEBULAN

Bantuan  Am Persekutuan
diberikan kepada individu/ keluarga kurang berkemampuan dan berkeperluan untuk meneruskan kelangsungan dan kesejahteraan kehidupan dalam komuniti. Ekoran daripada peningkatan kos sara hidup pada masa sekarang, kerajaan memperkenalkan satu bentuk bantuan kepada penduduk wilayah persekutuan bagi meringankan beban dalam mengharungi kehidupan di bandar metropolitan.

OBJEKTIF

Bantuan ini diberikan kepada individu/ keluarga kurang berkemampuan dan berkeperluan untuk meneruskan kelangsungan dan kesejahteraan kehidupan dalam komuniti.

KADAR BANTUAN AM PERSEKUTUAN

Minimum sebanyak RM100 sebulan seorang dan maksimum sebanyak RM350 sekeluarga

SYARAT KELAYAKAN

1.  Warganegara dan bermastautin di Wilayah Persekutuan;

2.  Pendapatan Isi Rumah tidak melebihi Pendapatan Garis Kemiskinan

(PGK) Purata  Miskin Isi Rumah Semasa atau PGK Purata  Miskin

Per Kapita Semasa;

3. Golongan yang memerlukan dan keluarga miskin yang tidak diliputi di bawah mana-mana skim bantuan

bulanan JKM lain

CARA MEMBUAT PERMOHONAN

Untuk membuat permohonan, sila klik pautan dibawah

PERMOHONAN BANTUAN AM PERSEKUTUAN

Diharapkan Bantuan Am Persekutuan ini sedikit sebanyak dapat membantu penduduk Wilayah Persekutuan yang betul-betul memerlukan untuk meneruskan hidup yang penuh mencabar


Bantuan Anak Pelihara JKM 2023 Sehingga RM500 Setiap Bulan Kepada Yang Layak

Bantuan Anak Pelihara JKM 2023
telah diperkenalkan oleh Jabatan Kebajikan Masyarakat (JKM) bagi meringankan beban dan membantu mereka yang memerlukan. Tujuan bantuan ini diperkenalkan adalah untuk

Membantu kanak-kanak yang kurang bernasib baik, yatim/yatim piatu, tidak mempunyai saudara-mara supaya terus tinggal di dalam masyarakat bersama-sama dengan keluarga pelihara.

Meringankan tanggungan keluarga pelihara yang sanggup menjaga anak-anak pelihara seperti anak sendiri.

Bantuan Anak Pelihara JKM 2023 ini merupakan bantuan khusus yang diberikan sebagai tanda alat sokongan sosial, alat pemulihan dan bantuan kewangan sementara bagi meneruskan kelangsungan hidup mereka yang layak dan memerlukan.

Isi Kandungan

Bantuan Anak Pelihara JKM 2023

Bantuan Anak Pelihara JKM 2023 ini pada asasnya merupakan sebuah bantuan kewangan daripada Jabatan Kebajikan Masyarakat (JKM) bagi membantu kanak-kanak yang kurang bernasib baik, yatim/yatim piatu, tidak mempunyai saudara-mara supaya terus tinggal di dalam masyarakat bersama-sama dengan keluarga pelihara serta untuk meringankan tanggungan keluarga pelihara yang sanggup menjaga anak-anak pelihara seperti anak sendiri.

Syarat Kelayakan Permohonan

Keluarga yang sedang memberi jagaan kepada anak/kanak-kanak adalah seperti ketetapan berikut:-

Kanak-kanak berumur bawah 18 tahun

Kanak-kanak yang tidak mempunyai ibu bapa

Kanak-kanak bukan diambil sebagai anak angkat menerusi Akta Pengangkatan 1952 atau Akta Pendaftaran Pengangkatan 1952

Kanak-kanak tinggal bersama dengan keluarga pelihara
melalui

Kanak-kanak yang diambil dari “Program Anak Pelihara” yang dikendalikan oleh JKM

atau

Kanak-kanak yang dipelihara di bawah perintah Mahkamah Bagi Kanak-Kanak mengikut Akta Kanak-Kanak 2001

Cara Permohonan

Pengendalian permohonan bantuan kewangan dibuat di peringkat Pejabat Kebajikan Masyarakat Daerah / Jajahan / Bahagian di seluruh negara.

Setiap permohonan yang didaftarkan akan dijalankan siasatan untuk penilaian (means-tested) bagi mengesahkan kelayakan bantuan kepada pemohon. Urusan ini bersesuaian dengan prinsip penyampaian bantuan yang berdasarkan kepada kelayakan dan bukan hak.

Untuk memudahkan urusan pentadbiran, pemohon diminta membawa dokumen sokongan semasa hadir ke Pejabat Kebajikan Masyarakat Daerah / Jajahan / Bahagian seperti

Salinan kad pengenalan diri pemohon

Salinan kad pengenalan suami / isteri / ibu / bapa / anak yang tinggal bersama

Salinan sijil kelahiran anak-anak / ahli keluarga yang tinggal bersama

Salinan penyata gaji (jika ada)

Lain-lain dokumen yang berkaitan

Seterusnya, disini
admin
 sediakan borang-borang yang berkaitan dengan permohonan bantuan ini iaitu:

JKM 18 Borang Permohonan Bantuan

JKM 20 Borang Kaji Semula Bantuan

Pemohon boleh mengisi borang-borang tersebut dengan lengkap dan sahih untuk mengelakkan daripada berlaku sebarang masalah dalam proses permohonan.

Kadar Bantuan Anak Pelihara JKM 2023

Kadar Bantuan Anak Pelihara JKM 2023 yang ditetapkan adalah
minimum RM250
 sebulan seorang sehingga
maksimum

RM500
 sebulan sekeluarga yang memelihara dua (2) orang kanak-kanak atau lebih.

Maklumat Lanjut

Untuk info lebih lanjut berkenaan Belanjawan 2023, anda boleh melayari
Portal Rasmi Kementerian Kewangan
 supaya anda mendapatkan info yang sahih dan tepat.

Maklumat lanjut mengenai inisiatif lain di dalam Belanjawan 2023, anda boleh layari laman web
Kementerian Kewangan
.

Sebarang info lanjut dari Kerajaan sama-sama kita nantikan dan kami akan memberikan anda info penting dari masa ke semasa.

Seterusnya, maklumat lebih lanjut berkenaan bantuan ini boleh dilihat di
Portal Bantuan Anak Pelihara (BAP)
.

Lokasi Pejabat JKM

Secara umumnya, pejabat JKM ada di setiap negeri bagi memudahkan proses dan pengurusan hal-hal sosial. Untuk mengenal pasti lokasi JKM, anda boleh melayari laman web ini. Di laman web
Pejabat JKM Negeri
, dan anda hanya perlu:

Memasukkan nama, negeri dan daerah anda.

Tekan butang “CARI”.

Paparan skrin anda akan memaparkan lokasi dan arah ke pusat JKM berdasarkan lokasi yang anda letakkan.

Sebarkan Bantuan Anak Pelihara JKM 2023 Kepada Semua

Diharapkan agar perkongsian artikel
Bantuan Anak Pelihara JKM 2023
 ini memberi manfaat kepada mana-mana insan yang layak. Sebarkan maklumat bantuan ini kepada rakan-rakan, jiran tetangga atau mana-mana masyarakat yang anda rasa layak. Beringatlah bahawa mereka juga sebahagian daripada kita, tetapi memerlukan lebih banyak sokongan.

Bersatu kita teguh, bercerai kita roboh.

Seterusnya, anda juga boleh dapatkan info-info terkini yang tepat dari kami
di sini
.


Permohonan BAP-Bantuan Anak Pelihara JKM Bernilai RM250

Bantuan Anak Pelihara JKM
 ini merupakan bantuan khusus yang diberikan sebagai tanda alat sokongan sosial, alat pemulihan dan bantuan kewangan sementara bagi meneruskan kelangsungan hidup. Nak tahu syarat permohonan? Baca artikel ini.

Isi Kandungan

Jabatan Kebajikan Masyarkat(JKM)

Jabatan Kebajikan Masyarakat
 atau singkatannya JKM merupakan sebuah jenis organisasi yang menjadi peneraju utama dalam hal-hal kebajikan masyarakat dan rakyat negara Malaysia. Berdasarkan sejarah, JKM telah mula ditubuhkan pada tahun April 1946 dan mengalami evolusi yang memenuhi kehendak negara dalam tempoh 72 tahun. Pada awalnya, JKM melibatkan diri dalam menyelesaikan segala masalah atau isu yang timbul akibat Perang Dunia Kedua.

Kini, JKM berperanan dalam perkhidmatan, pencegahan dan pembangunan masyarakat dalam isu-isu sosial.

Tujuan Bantuan Anak Pelihara JKM Diwujudkan

Bantuan Anak Pelihara JKM ini merupakan salah satu daripada bantuan-bantuan lain yang diberikan kepada mana-mana golongan yang layak dan memerlukan. Tujuannya adalah untuk:

Memastikan keperluan asas masyarkat dipenuhi,

Sebagai sumber kewangan sementara bagi meneruskan kelangsungan hidup,

Sebagai alat pemulihan supaya penerima bantuan ini kekal tinggal bersama masyarakat,

Alat sokongan sosial untuk menilai tahap kebergantungan penerima kepada bantuan lain.

Lokasi Pejabat JKM

Secara umumnya, pejabat JKM ada di setiap negeri bagi memudahkan proses dan pengurusan hal-hal sosial. Untuk mengenal pasti lokasi JKM, anda boleh melayari laman web ini. Di laman web
Pejabat JKM Negeri
, anda hanya perlu:

Memasukkan nama, negeri dan daerah anda.

Tekan butang “Cari”.

Paparan skrin anda akan memaparkan lokasi dan arah ke pusat JKM berdasarkan lokasi yang anda letakkan.

Bantuan Anak Pelihara JKM

Syarat Permohonan

SYARAT

HURAIAN

1. Kanak-kanak bawah 18 Tahun

Mana-mana individu yang melebih 18 tahun dan ke atas tidak layak membuat permohonan.

2. Kanak-kanak tidak beribubapa

Dalam erti kata lain, anak-anak yatim bawah umur.

3.  Kanak-kanak bukan anak angkat

Perkara ini adalah berdasarkan pada Akta Pengangkatan 1982
ATAU

Akta Pendaftaran Pengangkatan 1952

4. Kanak-kanak bersama keluarga pelihara

Kanak-kanak yang diambil daripada “Program Anak Pelihara”.

Kanak-kanak yang berada di bawah perintah Mahkamah Bagi Kanak-Kanak berdasarkan Akta Kanak-kanak 2001.

Cara Membuat Permohonan

Langkah bagi membuat permohonan bantuan ini amatlah mudah.

LANGKAH PERTAMA
: Anda perlu melayari laman web rasmi JKM atau membaca dan menyemak syarat kelayakan pemohon.

LANGKAH KEDUA
: Sekiranya layak, anda boleh memuat turun
Borang Permohonan Bantuan JKM

di sini.

LANGKAH KETIGA
: Pastikan anda mengisi segala maklumat yang betul pada ruangan kosong.

LANGKAH KEEMPAT
: Sediakan segala dokumen yang diminta mengikut senarai semak dokumen sokongan permohonan bantuan. Jangan biarkan anda terlepas pandang.

LANGKAH KELIMA
: Masukkan segala dokumen dan borang yang telah diisi dalam satu sampul.

LANGKAH KEENAM
: Bawa sampul surat yang berisi maklumat permohonan bantuan JKM ini ke mana-mana Pejabat Kebajikan Daerah anda.

Dokumen/Maklumat Penting untuk Permohonan

Berikut merupakan senarai semak dokumen atau maklumat penting yang perlu dibawa semasa membuat permohonan:

1 Salinan Kad Pengenalan/MYKad Pemohon(bagi kanak-kanak).

1 Salinan Kad Pengenalan ibu bapa/penjaga/ahli keluarga yang tinggal bersama.

1 Salinan Kad OKU/ Slip pendaftaran OKU buat sementara yang telah disahkan.

1 Salinan slip gaji/surat pengesahan pendapatan(jikalau bekerja sendiri).

1 Salinan bil elektrik, atau bil astro, atau bil air, atau bil telefon atau mana-mana bil ultiliti yang berkaitan.

1 Salinan laporan daripada pegawai perubatan mana-mana hospital/klinik/pusat perubatan(swasta atau awam).

Kadar Bayaran Bantuan Anak Pelihara JKM

Kadar Pembayaran atau kategori bagi bantuan anak pelihara JKM ini dipecahkan kepada 2, iaitu:

KATEGORI 1:

Wang sebanyak RM250 sebulan kepada kanak-kanak yang layak menerima bantuan ini.

KATEGORI 2:

Mana-mana keluarga yang memelihara 2 orang kanak-kanak atau lebih layak menerima sejumlah wang maksimum RM500.

Senarai Bantuan JKM Lain

Bantuan Kanak-kanak

KADAR BANTUAN

PAUTAN MAKLUMAT BANTUAN

 MINIMUM:
RM150 bagi seorang kanak- kanak sebulan.

MAKSIMUM
: RM1000 mengikut pecahan-pecahan tertentu.

Bantuan Kanak-Kanak

Bantuan Warga Emas

KADAR BANTUAN

PAUTAN MAKLUMAT BANTUAN

 RM1500 Seorang yang layak.

Bantuan Warga Emas

Elaun Pekerja Orang Kurang Upaya

KADAR BANTUAN

PAUTAN MAKLUMAT BANTUAN

RM450 seorang bagi setiap bulan kepada yang kayak.

Elaun Pekerja Kurang Upaya

Bantuan OKU Tidak Berupaya Bekerja(BTB)

KADAR BANTUAN

PAUTAN MAKLUMAT BANTUAN

RM300 sebulan.

Membantu insan OKU.

Menggalakkan OKU terus tinggal dengan keluarga.

Bantuan OKU Tidak Berupaya Bekerja

Bantuan OKU Terlantar/Pesakit Kronik Terlantar

KADAR BANTUAN

PAUTAN MAKLUMAT BANTUAN

RM500 sebulan seorang.

Meringankan bebanan keluarga dan menggalakkan mereka untuk menjaga insan ini.

Bantuan OKU Terlantar

Bantuan Am Persekutuan

KADAR BANTUAN

PAUTAN MAKLUMAT BANTUAN

MINIMUM:
RM100 sebulan seorang.

MAKSIMUM:
RM350 sebuah keluarga.

Bantuan Am Persekutuan

Bantuan Am Negeri

KADAR BANTUAN

PAUTAN MAKLUMAT BANTUAN

MINIMUM:
RM100 sebulan seorang.

MAKSIMUM:
RM350 sebuah keluarga.

Bantuan Am Negeri

Bantuan Latihan Perantis

KADAR BANTUAN

PAUTAN MAKLUMAT BANTUAN

RM200 sebulan.

Bantuan Latihan Perantis

*NOTIS: Anda juga boleh membaca artikel
Semakan Bantuan Duit Bulanan JKM
 dan
Semakan Status Bantuan JKM

bagi membantu anda dalam mengetahui sebarang kemas kini berkaitan bantuan ini. Moga-moga membantu.

Video Bantuan JKM

Senarai Perkhidmatan JKM

Berikut merupakan senarai jenis perkhidmatan yang boleh anda dapatkan di pusat Jabatan Kebajikan Masyarakat. Untuk sebarang pertanyaan lanjut, anda boleh menghubungi di nombor 03 – 8000 8000 pada hari bekerja.

 WArGA EMAS

 MANGSA BENCANA

 PSIKOLOGI DAN KAUNSELING

 PUSAT JAGAAN

 KHIDMAT BANTU DI RUMAH

 SUKARELAWAN JKM

ORANG KURANG UPAYA

SKIM BANTUAN KEBAJIKAN

KANAK-KANAK

MANGSA KEGANASAN RUMAH TANGGA

Soalan Lazim Bantuan Anak Pelihara JKM

Adakah saya masih boleh membuat permohonan bantuan anak pelihara JKM ini?

Ya, anda masih boleh membuat permohonan bantuan ini dengan mengikuti segala langkah yang diberikan dan menepati syarat permohonan.

Saudara saya mempunyai penyakit yang kronik dan terlantar di atas katil. Bolehkah saya membuat mana-mana permohonan?

Anda boleh membuat permohonan bagi bantuan OKU Terlantar/Pesakit Kronik Terlantar. Moga-moga saudara anda diberikan kemudahan dan kesembuhan.

Saya sudah mencapai umur 18 Tahun pada 1 hari yang lalu. Bolehkah saya memohon bantuan anak pelihara JKM ini?

Tidak boleh, kerana syarat permohonan adalah kanak-kanak yang berumur di bawah 18 tahun. Anda boleh mencuba membuat permohonan yang lain.

Bolehkah saya menyertai sukarelawan JKM bagi membantu komuniti masyarakat setempat?

Anda boleh melayari laman rasmi JKM atau membuat panggilan terus. Tanyakan cara membuat permohonan atau menjadi sukarelawan JKM berdaftar.

Sebarkan Bantuan Anak Pelihara JKM Kepada Semua

Diharapkan agar perkongsian artikel bantuan anak pelihara JKM ini memberi manfaat kepada mana-mana insan yang layak. Sebarkan maklumat bantuan ini kepada rakan-rakan, jiran tetangga atau mana-mana masyarakat yang anda rasa layak. Beringatlah bahawa mereka juga sebahagian daripada kita, tetapi memerlukan lebih banyak sokongan.

Bersatu kita teguh, bercerai kita roboh.


Bantuan Anak Pelihara (BAP)-RM250 Seorang

Bantuan Anak Pelihara (BAP)
 adalah bertujuan untuk membantu kanak-kanak yang kurang bernasib baik, yatim/yatim piatu, tidak mempunyai saudara-mara supaya terus tinggal di dalam masyarakat bersama-sama dengan keluarga pelihara. Bantuan juga diperkenalkan bagi meringankan tanggungan keluarga pelihara yang sanggup menjaga anak-anak pelihara seperti anak sendiri

KADAR BANTUAN ANAK PELIHARA

RM250 sebulan seorang kanak-kanak. Maksimum RM500 sebulan sekeluarga yang memelihara 2 orang kanak-kanak atau lebih.

KRITERIA KELAYAKAN KHUSUS

Keluarga yang sedang memberi jagaan kepada anak/kanak-kanak seperti berikut :-

Kanak-kanak berumur bawah 18 tahun;

Kanak-kanak yang tidak mempunyai ibu bapa;

Kanak-kanak bukan diambil sebagai anak angkat menerusi Akta Pengangkatan 1952 atau Akta Pendaftaran Pengangkatan 1952; atau

Kanak-kanak tinggal bersama dengan keluarga pelihara melalui:-

Kanak-kanak yang diambil dari “Program Anak Pelihara” yang dikendalikan oleh JKM; atau

Kanak-kanak yang dipelihara di bawah perintah Mahkamah Bagi Kanak-Kanak mengikut Akta Kanak-Kanak 2001.

CARA PERMOHONAN

Pengendalian permohonan bantuan kewangan dibuat di peringkat Pejabat Kebajikan Masyarakat Daerah / Jajahan / Bahagian di seluruh negara. Setiap permohonan yang didaftarkan akan dijalankan siasatan untuk penilaian (means-tested) bagi mengesahkan kelayakan bantuan kepada pemohon. Urusan ini bersesuaian dengan prinsip penyampaian bantuan yang berdasarkan kepada kelayakan dan bukan hak.

Untuk memudahkan urusan pentadbiran, pemohon diminta membawa dokumen sokongan semasa hadir ke Pejabat Kebajikan Masyarakat Daerah / Jajahan / Bahagian seperti salinan Kad Pengenalan diri pemohon, salinan Kad Pengenalan suami / isteri / ibu / bapa / anak yang tinggal bersama, salinan sijil kelahiran anak-anak / ahli keluarga yang tinggal bersama, salinan penyata gaji (jika ada), dan lain-lain dokumen yang berkaitan.

BORANG YANG BERKAITAN

JKM 18 Borang Permohonan Bantuan

JKM 20 Borang Kaji Semula Bantuan

Diharapkan Bantuan Anak Pelihara  (BAP) ini dapat diberikan kepada mereka yang layak agar dapat meringan beban dan kos sara hidup yang semakin meningkat sekarang.